“Zdravo da ste” organizuje radionice za mlade i djecu: “Kreativni avgust” prilika za talente – mojKontakt portal – Radio Televizija Kontakt\nTradicionalna manifestacija “Kreativni avgust” biće izuzetno bogata zanimljivim sadržajima i aktivnostima iz oblasti fotografije, lutkarstva, plesa, stripa i crtanja, gdje će mladi u parku “Petar Kočić” moći pokazati svoj talenat. Ovo je saopšteno i Omladinskog centra “Zdravo da ste” koji je organizator smotre.\nKoordinator ovog centra Snježana Blagojević kazala je za “Glas Srpske” da sve zainteresovane koji se prijave čekaju radionice edukativnog i zabavnog sadržaja iz oblasti muzike, sporta, umjetnosti i glume.\nPrije početka realizacije ovog projekata na javnoj govornici u centru grada pozvaćemo sve koji žele da talenat i kreativnost promovišu na ovaj način da se prijave najkasnije do 29. jula – rekla je Blagojevićeva.\nPojasnila je da će u prvoj sedmici, odnosno od 9. do 15. avgusta, učesnici moći predstaviti svoj rad, te da će u drugoj sedmici, odnosno od 16. avgusta, nastaviti sa svojim tradicionalnim aktivnostima.\nU drugom dijelu ovog programa organizovaćemo školu gitare i udaraljki, kao i sekcije iz oblasti fotografije i slikarstva – rekla je Blagojevićeva i dodala da će jedan dio programa posebno biti rezervisan za pozorišne predstave.\nPojasnila je da je ovaj “festival” besplatan i traje od 2. do 29. avgusta.\nProgram ćemo sprovoditi svakim danom osim nedjelje u popodnevnim i večernjim terminima u parku “Petar Kočić”, sve sa ciljem promovisanja duha zajedništva, socijalizacije mladih, razvoja stvaralaštva i kreativnosti, aktivizma, volonterizma – istakla je Blagojevićeva.\nIz centra su pojasnili da “Kreativni avgust” ima i posebnu edukativnu komponentu za saradnike u realizaciji radionica, jer svi učesnici prolaze poseban trening za rad sa grupom, komunikaciju, bezbjednost i planiranje realizacije aktivnosti, čime kroz rad stiču nova znanja i iskustva.\nDodali su da će festival biti zatvoren izložbom na kojoj će kreativci publici prezentovati plodove svoga rada.\nIz udruženja “Zdravo da ste” ističu da su prvi koraci ka organizaciji “Kreativnog avgusta” planiranje, priprema, istraživanje interesa i potreba učesnika. Potom se upućuje javni poziv saradnicima i organizacijama za realizaciju aktivnosti.\nIdući korak je edukacija saradnika, nakon čega slijedi izrada rasporeda aktivnosti, komunikacija sa javnošću i nabavka potrebnih materijala. Potom sprovodimo isplanirane aktivnosti, gdje će na završnoj manifestaciji na izložbama mladi predstaviti svoj rad – pojasnili su iz centra.


Nismo prokockali baš sve šanse?\nDomaći ekonomisti i istaknuti privrednici smatraju da Srbija, u bližoj i daljoj budućnosti, može ostvariti zavidne stope rasta, ali pod uslovom da odlučno obavi neophodne strukturne reforme, pre svega u preglomaznom javnom sektoru, sivoj ekonomiji i korupciji.\nPredsednik Saveza ekonomista Srbije Aleksandar Vlahović ukazuje na to da će privredna situacija i budući ekonomski rast u našoj zemlji najviše zavisiti od dovršetka suštinskih reformi.\n– Ono što moramo u Srbiji da uradimo – i to zavisi samo od nas, a ne od Evrope – je reforma javnog sektora – kaže Vlahović.\n– Treba, osim toga, završiti reformu sistema penzionog osiguranja, a moramo da reformišemo, restrukturiramo i delimično privatizujemo javna preduzeća.\nOn ukazuje i na potrebu reformisanja sistema zdravstvenog osiguranja, sektora obrazovanja, kao i uvećanje efikasnosti državne administracije. Vlahović se potpuno slaže, kad je reč o optimističkom gledanju na izglede za budući privredni rast u Srbiji, s ocenom koju je dao jedan od vodećih ekonomista Svetske banke Indermit Gil.\n– Gilova prognoza je, zapravo, rezultat studije koju je radila Svetska banka, a odnosi se na ekonomsku budućnost Evrope, a time i mesto Srbije u nekom budućem ekonomskom razvoju našeg kontinenta – kaže Vlahović.\n– Pre svega, u toj analizi vrlo su pozitivne ocene budućnosti EU i svi oni skeptici koji su govorili da je Unija na svom kraju, apsolutno nisu u pravu jer je EU i dalje najbolje mesto za življenje u poređenju sa svim drugim regionima u svetu.\nI predsednik kompanije „MK-komerc” Miodrag Kostić smatra da Srbija u doglednoj budućnosti može računati na visoke stope rasta, čak i dvocifrene, ali samo pod uslovom da brzo obavi nuže reforme i praktično dovrši proces tranzicije. Predsednik Upravnog odbora Sosisjete ženeral banke u Srbiji Goran Pitić je izjavio za Tanjug da će buduća ekonomska situacija dosta zavisiti od poteza koje bude vukla nova vlada Srbije. Pitić je saglasan s Vlahovićem u tome da se pre svega moraju smanjiti troškovi funkcionisanja države i u tom smislu nova vlada bi morala da pruži „jasan signal”.\nIzvršni direktor kompanije „Nektar” i predsednik Srpske asocijacije menadžera Bojan Radun je optimista i veruje da je u Srbiji već od polovine iduće godine moguć „iznenađujući (visok) rast”, a takvu ocenu temelji i na mišljenju mnogih evropskih i svetskih bankara i drugih stručnjaka s kojima je razgovarao.\n– Ja zaista očekujem od polovine 2013. pa na dalje za mnoge ovde, u našoj zemlji, iznenađujući rast koji će, najverovatnije, Srbija napraviti u tom razdoblju – rekao je Radun, čija kompanija masovno plasira svoje proizvode u zemlje nastale na prostoru bivše Jugoslavije, ali i na druga tržišta, pre svega u Evropi.\n– Mi smo najveće tržište u okruženju, a ulaskom Hrvatske u EU naše šanse na regionalnom nivou se dodatno poboljšavaju – kaže Radun, i dodaje da mnoge strane kompanije ili već investiraju, ili se pripremaju da ulažu u našoj zemlji.\n– Znam da neke kompanije iz Slovenije pripremaju, zato što im je poslovanje u EU preskupo, preseljenje nekih delova svoje proizvodnje u Srbiju. Očekujem, kada se taj investicioni ciklus završi i sutuacija malo stabilizuje, vrlo pozitivne ekonomske rezultate u našoj zemlji.


Smart telefoni sve popularniji | SEEbiz.eu\nObjavljeno: 17.10.2011 / 10:42\nBEOGRAD -Smart ili pametni telefoni imaju sve više korisnika u Srbiji, a iako su im cene često na nivou prosečne srpske plate, pa čak i veće.\nŽitelji Srbije u ovom slučaju ne zaostaju za svetskim trendovima jer novi proizvodi na domaće tržište dolaze otprilike u isto vreme kada i u ostalim zemljama.\nIpak, u vreme kada širom sveta ljudi čekaju u redovima da bi kupili najnoviju verziju iPhone 4S telefona, korisnici smart telefona u Srbiji se opredeljuju za neke druge modele.\nRazlog za to, osim cene koja je iznad platežne mogućnosti prosečnog stanovnika Srbije, je i činjenica da se sve popularniji telefoni kompanije "Apple" još uvek ne mogu kupiti kod nekog od mobilnih operatora u zemlji.\nKako je rečeno u Telekomu Srbija, ova kompanija planira da u ponudu uvrsti iPhone mobilne telefone, i o tome razgovara sa predstavnicima Epla, ali u ovom trenutku ne može biti precizno određen datum.\nZato se poseban naglasak stavlja upravo na raznovrsnu ponudu smart telefona za koje se korisnici uglavnom odlučuju na osnovu cene, dizajna ili naklonjenosti određenom brendu.\nU Telekomu Srbije se, takođe, rukovode i ekonomskim prilikama na tržištu.\nTrenutno se u mt:s ponudi mogu naći različiti modeli HTC, Samsung, LG, Sony Ericsson, i Huavei smart telefona, a među najtraženijima su oni koji funkcionišu na izuzetno popularnoj Android platformi.\nSa druge strane, među poslovnim korisnicima, najpopularniji su Blekberi telefoni koji im pomažu da u svakom trenutku efikasno obavljaju svoje poslovne obaveze.\nKako ističu u Telekomu, s obzirom na stalan rast potražnje za pametnim telefonima, procenjuje se da će tokom 2011. u razvijenim zemljama biti prodat isti broj smart i standardnih telefona, posle čega će uslediti sve veća dominacija naprednih uređaja.\nNajčešće ih koriste mladi koji brzo usvajaju novine u mobilnim komunikacijama i važna im je raznovrsna komunikacija u pokretu, ali i poslovni ljudi kojima je brza komunikacija mejlom više nego potrebna u njihovom poslu, smatraju u Telekomu.\nTelenor u svojoj ponudi ima iPhone telefone, ali za korisnike u Norveškoj i nemaju zvanične informacije kada će ih ponuditi na srpskom tržištu.\nSa druge strane, i ovaj operater ima bogatu ponudu najnovijih pametnih telefona zasnovanih na Android, Simbian, Bade i RIM (BlackBerry) operativnim sistemima.\nPametni telefoni, među kojima su najtraženiji nokia C5 i HTC Wildfire S, se uglavnom nude uz postpaid ugovor, a cena, osim od modela, zavisi i od tarifnog paketa.\nTrend sve većeg interesovanja za smart telefone prate i korisnici ovog operatora o čemu govori podatak da od svih uređaja, u ovom trenutku 15 odsto čine pametni telefoni, ali se očekuje da do 2015. taj broj iznosi oko 33 odsto.\nU Telenoru ističu da njihovi klijenti često tačno znaju koji model žele da kupe, a koji će zadovoljiti njihove potrebe.\nPostoje potrošači koji kupuju aparat istog proizvođača od kada koriste mobilni telefon jer imaju poverenja i pozitivno korisničko iskustvo sa tom markom telefona.\nDrugi, zahtevniji korisnici, traže Android telefone jer žele da imaju pristup mnogobrojnim aplikacijama.\nI u Telenoru ističu da se poslovni ljudi najčešće odlučuju za Blekberi modele ili Nokia modele serije E, zbog sigurnosti tehnologije, pristupa mejlovima i drugim modernim komunikacionim alatima.\nNajmlađi operator na srpskom tržištu, kompanija vip mobile je takođe zainteresovana da svoju ponudu smart telefona obogati iPhone-om\nNo, kako u toj kompaniji ističu, poznato je da "EPl" ima veoma striktnu politiku uvođenja svojih proizvoda u neku od zemalja, koju definiše njihova centrala u Kupertinou, u američkoj saveznoj državi Kaliforniji.\n''S obzirom da je Telekom Austrija Grupa već korisnik 'Epl' proizvoda, ovu dobru saradnju koristimo kao osnovu za pregovore oko datuma uvođenja njihovih proizvoda na srpsko tržište. Do tada ćemo nastaviti da korisnicima nudimo raznovrsne, veoma kvalitetne i pristupačne uređaje drugih, svetski priznatih proizvođača'', navode u Vip.\nOva kompanija je prva na Balkanu korisnicima ponudila 3D smart telefon LG Optimus, a izbor ostalih uređaja se ne razlikuje mnogo od ostalih operatora.\nNajprodavaniji su Samsung Galaxy Mini, Samsung Galaxy S II, Samsung i5500 i HTC Sensation, koji su dostupni uz povoljne postpaid pakete u koje je uključen i prenos podataka u okviru mesečne pretplate.\nKorisnicima Vip mobile usluga, prilikom odabira telefona najvažniji je odnos cene i kvaliteta uređaja, ali i operativni sistem na kome telefon funkcioniše, pri čemu se najradije odlučuju za Android.\n''Smart telefoni su sve popularniji u Srbiji i veliki deo naše postpaid korisničke baze čine upravo ovi korisnici, jer je mobilnost poboljšana brzinama povezivanja kakve nekada nismo mogli ni zamisliti, a dizajn i forma uređaja su jedinstveni - otvaraju beskrajne mogućnosti za obavljanje bilo kog zadatka, bilo kada i bilo gde'', ističu u Vip.\nU Vip podsećaju da je za efikasno korišćenje ovakvih uređaja neophodna kvalitetna i brza mobilna mreža.\nProsečna brzina preuzimanja podataka u Vip HSPA%2B mreži je oko 5 Mbps i spada u sam vrh evropskog proseka.\nTagovi: telefonija, Vip, smart telefoni, Android, Simbian


Zoran Kuzmanović - Blic Online\nVajar Zoran Kuzmanović koji je radio na restauraciji Pobednika kaže da je to bila velika odgovornost i izazov, jer je ta skulptura simbol Beograda i uživa status kulturnog dobra.\nNakon 91 godine od postavljanja, u septembru 2019. počeli su radovi na "Pobedniku" koji je od oktobra na restauraciji u ateljeu vajara Zorana Kuzmanovića u Smederevu. Povratak simbola Beograda najavljen je za februar, a evo koji su sve radovi do sada izvedeni na njemu.\n"Kada završimo restauraciju Spomenika zahvalnosti Francuskoj, bronzana skulptura će, bez ikakvih dodatnih radova, opstati na starom mestu sigurno nekoliko vekova".\nSpomenik Gavrilu Principu iz Smedereva donet u Beograd\nSpomenik Gavrilu Principu danas je iz Smedereva gde je izliven, donet u Beograd, gde će biti postavljen i otkriven kroz tri dana, 28. juna, na 101. godišnjicu atentata u Sarajevu.


Evropske statistike pokazuju da je prosečna pređena kilometraža sa jednim kompletom guma između 25 i 50.000 kilometara\nMnogi vozači, a pogotovo oni koji su to tek postali, ne znaju koliko vremena je potrebno da se istroše pneumatici, odnosno gume.\nTačnog odgovora, svakako, nema jer ovo, baš kao i potrošnja goriva - zavisi.\nMnogo je jednostavnije predvideti koliko kilometara će vozilo moći da pređe sa jednim rezervoarom goriva, gasa, ili jednim punjenjem baterije.\nAli, koliko će preći sa jednim kompletom guma, dosta je složeno odrediti.\nI to je sasvim logično. Iako laboratorijske simulacije mogu do određene mere dati rezultate, stvarna svakodnevna eksploatacija je nešto sasvim drugo, i može poništiti sva laboratorijska predviđanja.\nMora se imati na umu da guma koja je projektovana da pređe 50.000 kilometara na gradskom automobilu, a umerenom vožnjom, može imati upola kraći vek sa vožnjom koja podrazumeva "potpisivanje" pri svakom polasku.\nGume trajanje guma Automobil automobili automobilske gume


Filip Trajković, član aleksinačkog Džudo i džiu-džicu kluba „NiF” osvojio je zlatnu medalju na Otvorenom prvenstvu Balkana u džiu-džici koje je od 22. do 25. septembra održano u glavnom gradu Crne Gore, Podgorici. Trajković se takmičio u kategoriji juniora (+94 kg) i po drugi put u svojoj sportskoj karijeri poneo titulu šampiona Balkana.\nBronzana odličja osvojila su još trojica takmičara „NiF”-a: Nemanja Pejčić, Stefan Jović i Nikola Trajković. Oni su izgubili ključne mečeve za plasman u finale, ali su ipak izvojevali pobede za treće mesto. Miloš Miljković je imao težak žreb i jaku konkurenciju, ostvario je jednu pobedu i dva poraza i nije ušao u borbu za medalju.\nNa takmičenju u Podgorici sva petorica takmičara „NiF”-a branili su boje reprezentacije Srbije, a osim Filipa Trajkovića za našu nacionalu selekciju zlatno odličje osvojio je i Ivan Dela Kroče iz Novog Sada.\nNa Otvorenom prvenstvu Balkana i Svetskom kupu za takmičare do 15 godina starosti, koje su organizovale Svetska i Evropska džiu-džicu federacija, nastupilo je 780 takmičara iz 21. države.\nPrevious Post:„Izađi mi na teglu” i u Aleksincu\nNext Post:Beogradski penzioneri u Mozgovu


Izmjene saobraćaja u ulicama Cicin Han, Gornja Breka i Hakije Kulenovića | Vlada Kantona Sarajevo\nIzmjene saobraćaja u ulicama Cicin Han, Gornja Breka i Hakije Kulenovića\nIz Ministarstva saobraćaja Kantona Sarajevo obavještavaju da će od sutra na snazi biti izmjene saobraćaja u ulicama Cicin Han, Gornja Breka i Hakije Kulenovića, na području općine Centar.\nU ulici Cicin Han, u periodu od 15. do 30. oktobra 2021. godine, izvodit će se radovi na vodovodnoj i kanalizacionoj mreži, zbog čega će biti zabranjen saobraćaj za motorna vozila na dijelu kolovoza gdje se izvode radovi. Preostali dio kolovoza ostaje slobodan za saobraćaj. Izmjena režima saobraćaja u ovoj ulici na snazi će biti od 00:00 do 24:00 sati.\nTakođer, u periodu od 15. do 30. oktobra, od 08:00 do 16:00 sati, na snazi će biti etapne izmjene saobraćaja na lokalnoj saobraćajnici Gornja Breka, radi njene sanacije. Zabrana saobraćaja po etapama bit će u dijelu saobraćajnice na kojoj se izvode radovi, uz obavezu preusmjeravanja saobraćaja alternativnim pravcima, osim vozila izvođača radova, kao i stanara i vlasnika objekata u pojasu navedene saobraćajnice.\nRadi sanacije padine u pojasu saobraćajnice Hakije Kulenovića, u periodu od 15. oktobra do 11. decembra ove godine, trajat će cjelodnevne izmjene saobraćaja na ovom lokalitetu. Izmjene podrazumijevaju zabranu saobraćaja za motorna vozila na dijelu saobraćajne trake na kojoj se izvode radovi, dok će druga ostati slobodna za saobraćaj.\nIzvođači radova dužni su postaviti neophodnu saobraćajnu signalizaciju i opremu na mjestu izvođenja radova.


Velika vojna vežba Rusije: Demonstriranje sile ili vazduhoplovni manevar?\nVojna vežba, Rusija 1. avgust 2014.\nViše od 100 aviona, među kojima su bombarderi i lovci, počeli su vežbu koje pojedine svetske agencije nazivaju otvorenim demonstriranjem sile na ukrajinskoj granici, i to u trenutku kada je zvanični Kijev uspeo da povrati veliki deo teritorije od proruskih separatista.\nRojters primećuje da bi najnoviji potez Rusije mogao da bude alarm za zapadne sile koje optužuju Rusiju da gomila svoje trupe duž granice sa Ukrajinom i da naoružavaju separatiste, mada je to Moskva demantovala.\nVojni manevri uključuju i upotrebu raketnih sistema i pomoći će, kako se agenciji Interfaks rekli vojni izvori, “koordinaciji između avijacije i antiraketne odbrane”.\nZvanično objašnjenje portparola vazduhoplovstva Igora Klimova je da je ovo prvi u nizu vazduhoplovnih manevara koji bi trebalo da poboljša jedinstvo ovih snaga.\nKlimov je najavio da će u vežbama biti korišteni borbeni avioni "Su-27" i "Mig-31", a potom najnoviji ruski bombarder "Su-34".\nRuski manevri već su izazvali iznemirenost na Zapadu u martu, kada su se održavale vežbe zapravo u trenutku kada su počeli sukobi u Ukrajini. Moskva je nakon toga tvrdila da je povukla svoje snage u baze, mada je glavnokomandujući za NATO alijansu u Evropi general Filip Bridlav nedavno otkrio da se u neposrednoj blizini granice sa Ukrajinom nalazi 12.000 vojnika pod punim naoružanjem.\nTo je potvrdio i portparol Nacionalnog saveta odbrane i bezbednosti Andrej Lisenko:\n“Identifikovali smo velike grupe ruske vojske… koji se nalaze svega pet kilometara od granice.”\nU međuvremenu zvanični Kijev saopštio je da je u najnovijim borbama kod Donjecka, jednim od dva najveća grada na istoku koja kontrolišu sepratisti već gotovo četiri meseca, uspeo da zauzme strateški važno železničko čvorište Jasinuvatu.\nSeparatisti su zauzeli Jasinuvatu u maju tokom širenja njihove pobune na istoku Ukrajine. To mesto nalazi se u blizini Donjecka, u pored glavnog puta koji vodi za Lugansk, drugo glavno uporište separatista.\nCentralna redakcija Radija Slobodna Evropa prenosi da je tokom najnovijih sukoba u tom regionu ubijeno pet, a ranjeno 24 ukrajinska vojnika.\nIzvori sa lica mesta javljaju su posmatrači OEBS-a koji su se nalazili u reonu Gukova bili su prinuđeni da napuste ovaj granični prelaz zbog sukoba ukrajinskih snaga i sepratista.\nNemalu pomoć regularnim zvaničnim snagama u najnovjim borbama pružaju u grupe ukrajinskih dobrovoljaca. Jurij Kasjanov, koordinator grupe “SOS za vojsku”:\n“Menja se priroda sukoba. Na početku su nam bile potrebne osnovne stvari kao što su panciri, kacige, voda za piće, ali smo uspeli to nekako da prevaziđemo. Sada nam je potrebna savremena oprema: uređaji za noćno osmatranje, dronovi, zaštićene veze komunikacije, radio predajnici, terenska vozila i slična oprema”.\nS druge strane Rusija tvrdi da se više od 400 ukrajinskih vojnika koji učestvuju u operacijama na istoku Ukrajine, predalo i da su prvobitno prešli na rusku teritoriju.\nUkrajinski vojnici su tražili da "iskoriste humanitarni koridor u noći uzmeđu nedelje i ponedeljka" na rusko-ukrajinskoj granici, izjavio je Vasilij Malajev, regionalni zvaničnik Ruske službe bezbednosti.\nDok ruski izvori tvrde da se 180 vojnika vratilo u Ukrajinu i da su sve to uradili iz humanitarnih razloga, zvanični Kijev tvrdi da su su oni bili prinuđeni da se sklone od arteljirijske paljbe iz Rusije.


Vladimir Spasić - Blic\nSrbija već dve decenije nije napravila elektranu, manjak struje od 2013.\nDirektori Elektroprivrede Srbije i ministri energetike posle 2000. godine ne osećaju se odgovornim što Srbija u poslednjih više od 20 godina nije izgradila nijednu novu elektranu zbog čega sve više uvozi struju. Odlaganje gradnje čini EPS previše zavisnim od vremenskih prilika, pa kada je suša, iz uvoza podmiruje više od 10 odsto potreba, a kada zemlju zadese vremenske nepogode, kao prethodnih nedelja, ni uvoz ne može da obezbedi dovoljne količine struje za privredu i građane.\nPripremljene grupe za restrikcije struje u slučaju havarija\nSlobodan Mihajlović, direktor kraljevačke “Elektrosrbije”, jedne od pet elektrodistribucija u Srbiji, kaže za “Blic” da su vidljivi znaci štednje struje, ali da su pripremljene četiri havarijske grupe za isključenja do šest sati i da se samo čeka nalog iz Beorgada.\nSve više dajemo na otplatu duga\nIz budžeta će sledeće godine biti izdvojene 64 milijarde dinara ili 640 miliona evra više za otplatu zajmova uzetih kod domaćih i stranih kreditora. Reč je o zaduživanju kroz državne obveznice i zapise, za vraćanje stare devizne štednje i zajma za preporod Srbije i podizanje međunarodnih kredita.\nUskoro naplata muzičkog dinara na računare, skenere, štampače...\nDržava će ugušiti male uvoznike tečnog gasa\nDržava uvodi propise koji će smanjiti broj trgovaca tečnim naftnim gasom, što bi moglo da utiče i na cenu za građane. Prometom TNG-om od 1. januara moći će da se bave samo oni koji imaju skladište od 3.000 kubika, a ne kao dosad od 1.000. Na tržištu ovog energenta godišnje se “okrene” 250-300 miliona evra.\nGubici privrede i EPS-a zbog suše više desetina miliona evra\nVišemesečna suša će domaćim preduzećima naneti štetu koja će se meriti milijardama dinara, odnosno desetinama miliona evra. Zbog niskog vodostaja Dunava i drugih reka proizvodnja je više od mesec i po smanjena u “Petrohemiji”, “Azotari”, Industriji hemijskih proizvoda “Prahovo”, ali i u hidroelektranama Elektroprivrede Srbije. Kiša koja je juče padala neće puno popraviti situaciju.\nVlada deli dobit EPS-a koje još nema\nVlada Srbije računa na dobit Elektroprivrede Srbije, kao jedan od prihoda budžeta za sledeću godinu, iako nije sasvim sigurno da će ovo javno preduzeće, koje godinama ima manjak, konačno ostvariti profit. Država je rešila da podeli nešto što još nema, što ekonomisti tumače kao lakše rešenje nego da se štedi, a predstavnici Vlade objašnjavaju da uvek postoji rezervna opcija.\nSNP 1389 na maršu poljskih neonacista\nVlada je Palmin MMF\nDržava kada nema novca za budžet, zaduži se kod Međunarodnog monetarnog fonda, a gradonačelnik jagodine Dragan Marković Palma kada mu uzmanjka u lokalnoj kasi, zatraži od premijera Cvetkovića. Palmin MMF je Cvetković. Ovaj primer dotacija opštini Jagodina iz budžetske rezerve otvara sumnju da je reč o političkoj korupciji - kaže Danilo Šuković, ekonomista i član Saveta za borbu protiv korupcije povodom podatka da je jagodinska opština iz budžetske rezerve dobila ove godine 120 miliona dinara.\nGrađani željni keš kredita, može i 96 rata\nGotovinski krediti ove godine popularniji su od ostalih vrsta pozajmica. Pritisnuti teškom ekonomskom situacijom, građani su usporili sa rešavanjem stambenog pitanja i okrenuli se podmirivanju drugih, očigledno hitnijih potreba.\nSrbija pretposlednja u Evropi po izvozu\nFirma iz centralne Srbije, nagrađivana kao jedan od najboljih izvoznika pre nekoliko godina, ovih dana jedva preživljava. Prodavala je svoju robu i u Japanu i Kanadi, izvoz je dostigao nekoliko miliona dolara, a zapošljavala je više stotina radnika. Ovo se dešava u državi koja je početkom ove godine izvoz proglasila osnovom novog postkriznog modela privrednog rasta.\nRecesija donosi manje plate penzije, otkaze, inflaciju...\nRado bih menjao ovu krizu koju mi imamo za recesiju, kaže za “Blic” ekonomista Ljubomir Madžar, povodom najava da našoj privredi preti resecija. On smatra da srpskoj privredi preti kriza sa drugačijim uzrocima, opasnija od recesije, a njegove kolege dodaju da smo već sada u velikim problemima jer imamo mali privredni rast i veliku nezaposlenost. Situacija, kako kažu, može biti i gora, posebno kada je reč o radnim mestima.\n„Želturist“ najviše služi za arčenje novca\nPredstavnici Vlade Srbije u „Želturistu“ samo jednom godišnje, kroz usvajanje završnog računa, proveravaju šta radi rukovodstvo državnog preduzeća „Želturist“, gubitaša čiji je upravni odbor usvojio odluku da plati školovanje za šest službenika, među kojima se nalazi i sekretarica direktora „Želturista“, u školi čiji je vlasnik bivši direktor „Železnica Srbije“.\nDirektor državnim novcem platio školovanje sekretarici\nDržavna firma „Želturist“ ove godine planira da potroši skoro milion dinara za školovanje šefa voznog parka, dve službenice, vozača, sekretarice i recepcionera. Ovo ugostiteljsko preduzeće ima 190 miliona dinara gubitka iznad vrednosti kapitala i 200 miliona neisplaćenih obaveza zaposlenima, a izabrane radnike školovaće u privatnoj školi.\nOvako će izgledati novi vozovi iz Rusije\nGrađani Srbije će od sledeće godine putovati novim vozovima koji mogu da idu i 160 kilometara na sat, ali će zbog loših domaćih pruga na pojedinim kraćim deonicama mileti 20 kilometara na sat, do najviše 100. Moderni ruski vozovi opremljeni su kamerama, tako da mašinovođa može u svakom trenutku da prati šta se dešava u vagonima i obraća se putnicima preko mikrofona.\nSrpski privrednici gube 280 miliona evra zbog embarga\nDomaće firme su za dve nedelje zabrane prodaje robe na Kosmetu oštećene za najmanje nekoliko miliona evra, ali ceh bi mogao biti i veći jer njihove pozicije zauzimaju firme iz bivših republika SFRJ, Turci, Italijani, Grci. Privrednici se plaše gubitka tržišta gde godišnje zarade 280 miliona evra od prodaje građevinskog materijala, nameštaja, brašna, žitarica, električne energije.\nNEVEROVATNA PRIČA Tamara (13) je od kuće pobegla NA PRIJEMNI U MATEMATIČKU GIMNAZIJU!


Dodik: Nema priznanja samoproglašenog Kosova | Info | Politika\n25. September, 17:03\nDodik: Nema priznanja samoproglašenog Kosova 0 Podijeli Podijeli na facebook Podijeli na twitter Podijeli na viber Pošalji na mail\n09.09.2020. / 22:19\nSrpski član Predsjedništva BiH Milorad Dodik rekao je da Srbija nije priznala samoproglašeno Kosovo, niti će ono biti priznato od BiH.\n"To je veoma jasno. Kosovo će ostati u tom nekom vakuumu u kojem trpi podršku zemalja koje su ga i stvorile kao navodno nezavisnu državu, a u suštini bez većinske volje u UN da bude verifikovano kao međunarodno priznato", rekao je Dodik večeras za RTRS.\nOn je naglasio da Kosovo nema većinu zemlja u UN koje glasaju za to, da je daleko od te većine i da je očigledno da će biti još manji broj zemalja koje su ga ranije podržale.\nDodik je istakao da je u sporazumu u Vašingtonu potpisano ono što je zvanično rekao Beograd.\nKada je riječ o prijedlogu da Ambasada BiH iz Tel Aviva bude premještena u Jerusalim, Dodik kaže da će o tome biti raspravljano na Predsjedništvu BiH.\nNavodeći da je Republika Srpska formirala svoje Predstavništvo u Izraelu i locirala ga u Jerusalim, Dodik je istakao da se Srpska jasno opredijelila da podržava izraelsku državu i da je logično da treba nastaviti sa afirmacijom tog interesa da se Jevrejima da značaj u smislu činjenice da se premjesti Ambasada.\n"Ako to Bošnjaci neće, ova dvojica bošnjačkih članova Predsjedništva BiH, onda ok, onda nemamo formalnu odluku, ali moja uloga jeste da pokušam. Mi mislimo da bi to nama pomoglo i zato to i predlažem", rekao je Dodik.\nU vezi sa komentarima da je riječ o pokušajima dodvoravanja Americi, gdje je na crnoj listi, Dodik kaže da se od kad je na crnoj listi odmorio i konstituisao dodatno svoje političke stavove.\n"I veoma sam odlučan da te stavove branim", poručuje Dodik.\nKomentarišući situaciju u Crnoj Gori, Dodik je rekao da je od početka nezavisnosti crnogorska vlast išla u to da devalvira srpski položaj i srpski narod, a da je kao dokaz multietičnosti pokušala da prigrabi podršku Ablanaca, Bošnjaka, Hrvata.\n"Sve je to legitimno, ali to su marginalne političke grupe, više u funkciji nacionalne manjine nego što su mogli da imaju status konstitutivnosti, a Srba je prema posljednjem popisu bilo 28 odsto, a srpskim jezikom je govorilo, kažu, 60 odsto ljudi", naveo je Dodik.\nOn kaže da se u Crnoj Gori činilo sve da se ojača priča o crnogorskoj naciji, da je očigledno da je njihov politički odraz bio antisrpski i da je najbolji dokaz za to zakon koji su donijeli o slobodi vjeroispovijesti.\n"Srbi nisu mogli da budu zaposleni, šikanirani su, izmislili su neku priču o nekom državnom udaru da bi se napravili izbori, pa su i taj resurs potrošili, pa su došli do tog famoznog zakona o tome da otimaju imovinu Srpskoj pravoslavnoj crkvi, praveći neku novu crnogorsku crkvu", naveo je Dodik.\nDodik je podsjetio da je u Narodnoj skupštini Srpske tražio da se podrži njegova odluka kao srpskog člana Predsjedništva BiH da Milo Đukanović ne dođe u BiH jer je putem zakona skrnavio interese SPC i srpskog naroda.\n"Time smo jasno rekli svoj odnos prema tome", rekao je Dodik i napomenuo da su neki iz opozicije u Srpskoj glasali protiv njegovog izjašnjenja, odnosno smatrali su da Đukanović treba da dođe u tom trenutku u BiH, da bi tada zajedno sa sarajevskom čaršijom još više opleo po srpskom nacionalnom i državnom interesu.\nDodik je izrazio uvjerenje da će ova nova struktura u Crnoj Gori napraviti dobar plan koji će omogućiti stabilnost.\nOn je ocijenio da bi Đukanoviću bilo najbolje da se za dvije godine po isteku mandata povuče iz politike, a Crnu Goru da ostavi demokratskim procesima koji će je dovesti do novih struktura vlasti i ojačati je.


NIŠ: Obuka za početnike u biznisu | MediaPress\nZa sve one koji planiraju da pokrenu svoj biznis, a žele da se edukuju na ovu temu i saznaju kako biti uspešan početnik u biznisu planirano je trodnevno okupljanje u Nišu. Svi koji budu prošli obuku na kraju dobijaju i sertifikat koji izdaje Ministarstvo privrede Srbije.\nBesplatna obuka za početnike u biznisu planirana je da se održi od 9. do 11. decembra u Sali u prizemlju Skupštine Grada Niša (ulica Nikole Pašića 24) od 10 do 14 sati. Obuku organizuje Regionalna razvojna agencija „Jug“ i Nacionalna agencija za regionalni razvoj. Prema najavama sve polaznike obuke na kraju očekuje i sertifikat koji izdaje Ministarstvo privrede.\nTag:Besplatna obuka za početnike u biznisuMinistarstvo privrede SrbijeNacionalna agencija za regionalni razvojObuka za početnike u biznisuRegionalna razvojna agencija „Jug“sertifikatSkupstina grada Nisa\nJYSK je tržištu predstavio novu vrstu ambalaže za posteljinu i čaršave\nGradonačelnik Niša Zoran Perišić pozvao je Skupštinu grada Niša da se\nSve vreme pogrešno sipate sok/mleko iz tetrapaka (VIDEO)


5. decembar- Svetski dan zemljišta - Konsalting usluge\n2002. godine IUSS organizacija – (International Union of Soil Sciences) deklarisala je 5. decembar kao Svetski dan zemljišta. Ovaj dan proslavlja značaj zemljišta kao kritične komponente prirodnog sistema i stavlja akcenat na njegov vitalni doprinos ljudskom blagostanju kroz obezbeđivanje hrane, vode i energetske sigurnosti, kao i na njegovu ulogu u ublažavanju klimatskih promena i gubitka biodiverziteta.\nPovršine plodnog zemljišta na Zemlji su ograničene i ugrožene degradacionim procesima i lošim upravljanjem te se kontinuirano smanjuju usled širenja urbanih područja. Jačanjem svesti o životno važnim ulogama zemljišta potrebno je zaustaviti negativni trend kako bi se osigurala produktivnost zemljišta u skladu s rastućim potrebama stanovništva. Neophodno je stalno raditi na zaštiti i obnovi osnovnih funkcija zemljišta. Svetski dan zemljišta 5. decembar ima za cilj da poveže ljude i zemljište i da podigne svest stanovništva o njegovoj izuzetnoj važnosti u našim životima.\nProcenjuje se da zemljište obezbeđuje oko 90% hrane za čovečanstvo i predstavlja uslov opstanka živog sveta na zemlji.\nZemljište je prirodni filter koji neutrališe određene zagađujuće materije menjajući ih ili akumulirajući njihovu toksičnost, a takođe je i glavni faktor u prečišćavanju vode.\nUzimajući u obzir važnost zemljišta neophodno je sprečiti njegovo dalje zagađenje. Jedan od faktora zagađenja zemljišta je i neadekvatno postupanje sa otpadom. Sa sve većim razvojem industrije neophodno je da se sa otpadom koji nastaje pri radu postupa sa velikom pažnjom i spreči njegovo rasipanje. Opasan otpad nikako ne bi smeo da dospe u zemljište, jer pored zagađenja zemljišta dolazi i do zagađenja površinskih i podzemnih voda.\nVeoma je važno adekvatno upravljati otpadom kako bi se sprečile negativne posledice po životnu sredinu i zdravlje ljudi.\nU svom radu, pored ekonomske dobiti bitno je posmatrati i uticaj Vašeg rada na životnu sredinu, jer ovom planetom nećemo hodati samo mi, nego i naša deca. Brigom o zemljištu, brinemo i o budućim generacijama, a to je ono na šta se stavlja akcenat obeležavanjem 5. decembra kao Svetskog dana zemljišta.\n← Značaj Plana upravljanja otpadom\nProizvodi koji nakon upotrebe postaju posebni tokovi otpada – PTP2 godišnji izveštaj →


Foto: N.N. | Nasilje neprihvatljivo, Čizmoviću prijeti isključenje iz Komore\nDragan Sladojević 04.10.2019 08:00\nBANJALUKA - Advokatska komora Republike Srpske osuđuje svaku vrstu nasilja, a njenom počasnom predsjedniku, advokatu Jovanu S. Čizmoviću (69), kojeg koleginica Meliha Filipović (85) optužuje da ju je u utorak ošamario, prijeti nekoliko vrsta sankcija, uključujući i isključenje iz Komore.\n"Koleginica Filipović je u srijedu usmeno najavila podnošenje disciplinske prijave protiv kolege Čizmovića, a Komora će tu prijavu, kada je zaprimi, proslijediti disciplinskom tužiocu, koji će nakon razmatranja prijave i dokaza, pretpostavljam, pokrenuti disciplinski postupak", rekao je za "Nezavisne" Branislav A. Rakić, predsjednik Advokatske komore RS.\nPrema Rakićevim riječima, nakon toga biće izrečena neka od mjera - oslobađanje, usmena ili novčana sankcija ili isključenje iz Komore.\n"U ovom trenutku bilo bi neozbiljno prejudicirati kakva će biti odluka. U svakom slučaju, Komora apsolutno osuđuje svaku vrstu nasilja prema bilo kome, a pogotovo između kolega u obavljanju advokatske djelatnosti", naveo je Rakić.\nIz Gender centra - Centra za jednakost i ravnopravnost polova Vlade RS kažu da, imajući u vidu zakonske odredbe, ali i činjenicu da je do nemilog događaja došlo u toku službenog postupka, kao i da je Čizmović kao zastupnik stranke u postupku nanio fizičku, ali i psihičku štetu zastupnici druge stranke, smatraju da je ovakvo ponašanje neprihvatljivo.\n"U tom smislu Gender centar osuđuje sve oblike nasilja po osnovu pola i poziva sva pravna, fizička lica i odgovorna lica u pravnim licima da se suzdrže od svih oblika nasilja po osnovu pola", kažu za "Nezavisne" iz Gender centra RS.\n"Zaprijećena sankcija za izvršeno nasilje po osnovu pola, prema ovom zakonu, je kazna zatvora u trajanju od šest mjeseci do pet godina", rekli su iz Gender centra.\nNakon optužbi iznesenih na račun Čizmovića, ogorčena je i Radmila Žigić, direktorica Fondacije "Lara", koja ističe da je u pitanju najekstremniji vid nasilja, a posebno zbog toga što se radi o čovjeku iz Advokatske komore RS, koji bi oštećene trebalo da štiti.\n"Jedna od otežavajućih okolnosti je i to što žrtva ima 85 godina. Moja očekivanja od akademske, advokatske i svake druge zajednice su da osude ovaj čin nasilja", rekla je Žigićeva te dodala da je i sama zgrožena.\nOn je, podsjetimo, dan ranije izjavio da to nije bio šamar, već "dodir po obrazu", dok je ona rekla da se incident dogodio pred očima službenih lica Republičke uprave za geodetske i imovinsko-pravne poslove tokom uviđaja u Banjaluci.\n"U jednom trenutku Čizmović je počeo razgovarati s geometrom, a ja sam mu rekla da to ne može raditi, jer je stranka u postupku. Tada me Čizmović ošamario tako jako da sam mislila da sam ostala bez pola lica", rekla je advokatica medijima.\n"Policijski službenici će preduzeti mjere i radnje iz svoje nadležnosti, o čemu će, nakon utvrđenog činjeničnog stanja, obavijestiti nadležne organe", rekli su za "Nezavisne" iz PU Banjaluka.\n"U utorak službeno lice RUGIPP-a, zajedno sa službenicima Pravobranilaštva RS i advokatima koji zastupaju dvije strane sa suprotnim interesima u predmetnom postupku, izašli su na lice mjesta gdje se nalaze nepokretnosti koje su predmet upravnog postupka. Tokom rasprave došlo je do verbalnog i fizičkog sukoba između advokata, učesnika postupka", kažu iz RUGIPP-a.\n"Šef Područne jedinice Banjaluka obavijestio je nadležnu organizacionu jedinicu MUP-a RS o nastalom incidentu i dostavio im kopiju zapisnika s održane rasprave u kojoj je naveden incident i nastavak održavanja rasprave koja je okončana istog dana. Direktor RUGIPP-a podnio je prijavu Advokatskoj komori RS o nastalom incidentu između advokata", rekli su za "Nezavisne" iz RUGIPP-a.


ARHIVA - Predsednik Srbije Aleksandar Vučić tokom obraćanja naciji 8. jula 2020. (Foto: Rojters/Marko Đurica)\nPredsednik Srbije Aleksandar Vučić, izjavio je da se dijalog pod pokroviteljstvom EU posle 20 meseci se nastavlja.\n"Dogovorene su i teme za sastanak u Briselu u četvrtak", objavio je Vučić na Instagram nalogu @buducnostsrbijeav.\nSpecijalni predstavnik Evropske unije za razgovore o normalizaciji odnosa između Beograda i Prištine Miroslav Lajčak izjavio je da je danas,\nposle 20 meseci, dijalog obnovljen, video konferencijom\npredsednika Srbije Aleksandra Vučića i kosovskog premijera\n"Drago mi je da mogu da kažem da je posle pariskog samita,\nodržanog u petak, i današnjeg sastanka, dijalog o\nsveobuhvatnoj normalizaciji odnosa obnovljen posle 20\nmeseci, uz posredovanje EU", rekao je Lajčak.\nOn je izjavio da je danas ostvarena saglasnost „o osnovnim\nSaglasni smo se i o dnevnom redu sledećeg sastanka, koji će\nbiti održan u Briselu u četvrtak, rekao je Lajčak.\nPremijer Kosova Avdulah Hoti izjavio je da dijalog sa Srbijom nema\nalternativu, da je Vlada Kosova na današnjoj video konferenciji, predstavila svoje zahteve među kojima je ključni da se konačan dogovor mora okončati međusobnim priznanjem dveju zemalja.\n“Dijalog nema alternativu i samo kroz dijalog možemo rešiti pitanja sa Srbijom. Predložio sam platformu za dijalog, u taj proces ulazimo samo radi međusobnog priznavanja i pune normalizacije odnosa između dve zemlje”, istakao je Hoti, prenosi Kosovo onlajn.\nNakon virtuelnog susreta sa predsednikom Srbije Aleksandrom Vučićem, Hoti je rekao da su započeli dijalog sa samo jednim ciljem, a to je međusobno priznanje i normalizacija odnosa sa Srbijom.\n“Načelno smo postigli dogovor da sledeći sastanak imamo u Briselu sledećeg četvrtka, što je prvi sastanak posle 20 meseci kada je dijalog prekinut”, potvrdio je kosovski premijer.\n“Predstavili smo svoj državni stav i spremni smo da sednemo da pregovaramo kako bi zaštitili interese Kosova i tražili normalizaciju odnosa, koja će uslediti nakon međusobnog priznanja dveju zemalja”, dodao je on.\nHoti je potvrdio da je danas utvrđena agenda sastanka, sa kojom su se složile obe strane i kosovska i srpska, za predstojeći sastanak koji će se održati u četvrtak u Briselu.\nOn je istakao da su pored uzajamnog priznanja teme sastanka u Briselu i ratna odšteta, povratak katastarskih dokumenata, regulisanje ekonomskih odnosa i ostala pitanja koja obe zemlje treba da regulišu.\nPrema njegovim rečima, današnjnoj video-konferenciji nije prisustvovao predsednik Kosova Hašim Tači.


10 najboljih hotela u Santa Maria di Castellabate u 2019: TripAdvisor\nNajbolji hoteli - Santa Maria di Castellabate, Italija\n68 objekata u Santa Maria di Castellabate\nBr. 1 u pogledu odnosa cena/kvalitet od 68 smeštajnih objekata u Santa Maria di Castellabate\nBr. 2 u pogledu odnosa cena/kvalitet od 68 smeštajnih objekata u Santa Maria di Castellabate\nBr. 3 u pogledu odnosa cena/kvalitet od 68 smeštajnih objekata u Santa Maria di Castellabate\nBr. 4 u pogledu odnosa cena/kvalitet od 68 smeštajnih objekata u Santa Maria di Castellabate\nBr. 5 u pogledu odnosa cena/kvalitet od 68 smeštajnih objekata u Santa Maria di Castellabate\nBr. 6 u pogledu odnosa cena/kvalitet od 68 smeštajnih objekata u Santa Maria di Castellabate\nBr. 7 u pogledu odnosa cena/kvalitet od 68 smeštajnih objekata u Santa Maria di Castellabate\nBr. 8 u pogledu odnosa cena/kvalitet od 68 smeštajnih objekata u Santa Maria di Castellabate\nBr. 9 u pogledu odnosa cena/kvalitet od 68 smeštajnih objekata u Santa Maria di Castellabate\nBr. 10 u pogledu odnosa cena/kvalitet od 68 smeštajnih objekata u Santa Maria di Castellabate\nBr. 11 u pogledu odnosa cena/kvalitet od 68 smeštajnih objekata u Santa Maria di Castellabate\nBr. 12 u pogledu odnosa cena/kvalitet od 68 smeštajnih objekata u Santa Maria di Castellabate\nBr. 13 u pogledu odnosa cena/kvalitet od 68 smeštajnih objekata u Santa Maria di Castellabate\nBr. 14 u pogledu odnosa cena/kvalitet od 68 smeštajnih objekata u Santa Maria di Castellabate\nBr. 15 u pogledu odnosa cena/kvalitet od 68 smeštajnih objekata u Santa Maria di Castellabate\nBr. 16 u pogledu odnosa cena/kvalitet od 68 smeštajnih objekata u Santa Maria di Castellabate\nBr. 17 u pogledu odnosa cena/kvalitet od 68 smeštajnih objekata u Santa Maria di Castellabate\nBr. 18 u pogledu odnosa cena/kvalitet od 68 smeštajnih objekata u Santa Maria di Castellabate\nBr. 19 u pogledu odnosa cena/kvalitet od 68 smeštajnih objekata u Santa Maria di Castellabate\nBr. 20 u pogledu odnosa cena/kvalitet od 68 smeštajnih objekata u Santa Maria di Castellabate\nBr. 21 u pogledu odnosa cena/kvalitet od 68 smeštajnih objekata u Santa Maria di Castellabate\nBr. 22 u pogledu odnosa cena/kvalitet od 68 smeštajnih objekata u Santa Maria di Castellabate\nBr. 23 u pogledu odnosa cena/kvalitet od 68 smeštajnih objekata u Santa Maria di Castellabate


Američki predsjednik Donald Trump u utorak je saopćio da se Sjedinjene Američke Države povlače iz iranskog nuklearnog sporazuma i da će nove sankcije Iranu biti nametnute.\n“Iranski sporazum manjkav je u srži i znamo šta će se dogoditi ako ne djelujemo: za kratko vrijeme najveći sponzor terorizma imat će nuklearno oružje”, istakao je on u Washingtonu.\nTrump je naveo da sporazum “nikad nije donio mir” i da ga “nikad neće ni donijeti” te da su Iranci napravili projektile koji mogu nositi nuklearno oružje.\nDodao je da “nijedan potez koji je Iran napravio nije opasniji od njegovih nastojanja da dođe do nuklearnog oružja”.\nSpreman za novi dogovor s Iranom\n“Ovaj sporazum trebao je zaštititi SAD i saveznike, ali je dozvolio Iranu da nastavi obogaćivanje uranija”, rekao je Trump.\nAmerički čelnik rekao je tokom obraćanja da je on spreman, voljan i sposoban ispregovarati novi dogovor s Iranom kada ta država bude spremna i da će Teheran željeti novi i trajniji sporazum.\nIstakao je da će nametnuti “najviši nivo” sankcija Iranu i da će one stupiti u puno djelovanje, ujedno zaprijetivši sankcijama i drugim državama ako budu pomagale Iranu.\nKako je naveo, “kad bi se dozvolilo da sporazum s Iranom ostane na snazi, uskoro bi počela utrka u nuklearnom naoružanju na Bliskom istoku”.\nRekao je i da sporazum s Iranom nema adekvatne mehanizme za sprečavanje varanja.\nTeheran će nadvladati bilo koje probleme\nRanije je iranski predsjednik Hassan Rouhani naveo da će Teheran “nadvladati” bilo koje “probleme” koji bi se mogli pojaviti sljedećih mjeseci.\nPredsjednik iranskog Parlamenta Ali Larijani istakao je u utorak da će Trumpova odluka samo služiti za ujedinjenje države za put “stazom Islamske revolucije, u potpunosti uz vodstvo vrhovnog vođe”.\nMacronov ured negirao ‘New York Times’\nKabinet predsjednika Francuske Emmanuela Macrona saopćio je da predsjednik SAD-a Donald Trump u telefonskom razgovoru nije dao Macronu nikakvu indiciju o tome koja će biti njegova odluka u vezi s nuklearnim sporazumom s Iranom.\nNa direktno pitanje Reutersa Macronov kabinet negirao je informacije New York Timesa da je Trump francuskom čelniku rekao da će se SAD povući iz tog sporazuma.\nPozivajući se na neimenovani izvor, za koji se tvrdi da je upoznat sa sadržajem razgovora dvojice državnika, američki list objavio je da je Trump obavijestio Macrona da će objaviti povlačenje SAD-a iz nuklearnog sporazuma.\n“SAD se sprema vratiti sve sankcije od kojih je odustao u okviru nuklearnog sporazuma, i uz to nametnuti dodatne ekonomske kazne”, rekao je taj izvor.\nNovinar Al Jazeere Zein Basravi iz Teherana javlja da su iranski čelnici “veoma svjesni da u ovom trenutku sudbina nuklearnog dogovora nije u njihovim rukama”.\nDodao je da je Rouhanijeva administracija, koja je podržala sporazum od početka pregovora, sada “u sistemu kontrole štete”.\nRanije u ponedjeljak Rouhani je kazao da bi nuklearni sporazum mogao biti “čak i bolji” bez učešća SAD-a.\nZastupnici za ‘žestok odgovor’\nDodao je da je Iran spreman ostati u dogovoru zajedno s Evropom, Rusijom i Kinom ako se njegova “očekivanja” ispune.\n“Od samog početka SAD pokušava ograničiti iransku moć, a danas isto pokušava, bilo da ostane ili odustane od sporazuma”, rekao je on.\nGrupa iranskih zastupnika saopćila je u utorak da će obavezati Vladu te zemlje da “žestoko” reaguje ako SAD pokuša nametnuti svoje “nelegitimne zahtjeve” Teheranu u vezi s nuklearnim sporazumom iz 2015, prenijela je iranska državna televizija.\n“Mi, zastupnici različtih političkih opredjeljenja, podržavamo stav rukovodstva u vezi s time da nema ponovnih pregovora o nuklearnom sporazumu. Amerika ne može nametnuti svoje nelegitimne zahtjeve Iranu i ignorisati iranska prava”, naveli su zastupnici u pismu upućenom iranskom vrhovnom vođi, ajatolahu Aliju Khameneiju, prenosi Reuters.\nBez obzira na Trumpov potez, druge strane iranskog sporazuma kažu da ga neće napustiti.\nTeško održati dogovor bez SAD-a\nU saopćenju od utorka Evropska unija, Velika Britanija, Francuska i Njemačka navele su da su se srele s iranskim zvaničnicima u Briselu i ponovile podršku “nastavku pune i efikasnije realizacije sporazuma svih strana”.\nAdnan Tabatabai, iranski analitičar i izvršni direktor Centra za primijenjeno istraživanje u Partnerstvu s Orijentom u Bonnu, smatra da će biti “veoma teško” održati dogovor bez SAD-a.\n“Posljednjih nekoliko sedmica nije bilo obećavajuće. Mnogo je političkog kapitala investirano u zadržavanje Trumpa u dogovoru. Plašim se da Evropljani ne mogu tako lako dati ekonomske i političke dividende koje Iranci traže”, ističe on.\nPrema dogovoru iz Beča 2015, Iran je umanjio svoj program obogaćenja uranija i obećao da neće raditi na razvoju nuklearnog oružja.\nU zamjenu su ukinute međunarodne sankcije i Teheranu je dozvoljeno prodavati naftu i plin širom svijeta.\nNove sankcije fizičkim i pravnim licima\nMeđutim, na snazi su sekundarne američke sankcije.\nNo, Trump je povukao nekoliko poteza na blokadi dogovora.\nU oktobru prošle godine odbio je potvrditi da Iran ispunjava svoje obaveze i nametnuo nove sankcije fizičkim i pravnim licima u Iranu.\nObjavio je 12. januara da “posljednji put” blokira američke sankcije.\nDodao je da će se SAD, ako se ne ispune njegovi zahtjevi “za popravku dogovora” za 120 dana, povući iz sporazuma 12. maja ili prije.\nTeheran u iščekivanju Trumpove odluke\nTokom dana se očekuje da američki predsjednik Donald Trump objavi odluku o tome da li će se njegova zemlja povući iz sporazuma iranskom nuklearnom programu. Američko povlačenje iz sporazuma bi značilo ponovno nametanje sankcija Iranu koje su ukinute 2015. godine. Istovremeno se očekuje da se iranski predsjednik Hassan Rouhani obrati na Međunarodnom sajmu nafte i […]\nAmerički predsjednik Donald Trump bi tokom dana trebao objaviti odluku o tome hoće li SAD i dalje biti dio sporazuma o iranskom nuklearnom programu. Trump je ranije više puta upozoravao da će napustiti sporazum, jer on ne definira iranski raketni program te da sadašnji sporazum, kako kaže, ne sprječava Iran da razvija nuklearno oružje.\nTrump objavljuje odluku o sporazumu s Iranom\nAmerički predsjednik Donald Trump je na Twitteru objavio da će priopćiti odluku te da će se obratiti iz Bijele kuće.


Merkelova traži obnavljanje povjerenja u dizelaše – The PRESTIGE\nNjemačka kancelarka Angela Merkel izjavila je da mora da se obnovi povjerenje u dizel automobile nakon skandala sa varanjem o emisiji gasova\nOna se izjasnila i protiv planova za njihovu zabranu u nekim gradovima.\nOna je rekla da su je “ogorčili” njemački auto giganti koji su u skandalu “dizelgejt” ili kršili zakon ili koristili “rupe” u zakonu, ali je istakla i da taj ključni industrijski sektor obezbjeđuje najmanje 800.000 radnih mjesta, prenosi agencija Frans pres.\nU onlajn video intervjuu za najprodavanije njemačke novine Bild, koji je dala nešto više od mjesec dana uoči izbora 24. septembra, Merkelovoj je postavljeno pitanje u vezi sa problemima vozača zbog padanja vrijednosti njihovih dizel automobila koje bi prodali.\nOna je u tom kontekstu ukazala na novo unapređenje softvera napravljenih tako da otklone problem emisije, dodajući da se “radi sprečavanja ili zaustavljanja pada vrijednosti dizel motora, mora vratiti povjerenje u dizelaše”.\nS tim ciljem je naglasila da se suprotstavlja planovima nekih njemačkih gradova da u potpunosti ili djelimično zabrane dizel motore u urbanim zonama koje bilježe visok nivo zagađenosti vazduha, navodi francuska agencija.\nMerkelova je rekla da će “to biti težak posao” i tema “samita” koji planira da održi 4. septembra sa opštinama koje su iskazale takve namjere.\nPad ove industrije u nemilost počeo je 2015, kada je Folksvagen priznao da je u 11 miliona dizel automobila instalirao softver za varanje na testovima emisije gasova, a te sumnje su se kasnije proširile i na druge proizvođače.\nMerkelova je rekla u intervjuu za Bild da njena vlada mora da uspostavi balans između zabrinutosti vlasnika dizel automobila, automobilskih radnika i tog industrijskog sektora, bez eksplicitnog pominjanja brige o javnom zdravlju.\nMerkelova je proglašena za “automobilsku kancelarku” 2013. godine nakon što je podržala taj sektor iznoseći argumente protiv uvođenja gornje granice za emisije gasova u EU, dodaje Frans pres.\nHuawei Watch 2 stiže u februaru sa mobilnim povezivanjem\nGradnja najveće superjahte na svijetu će koštati 250 miliona eura\nPrvi put u istoriji prihodi Elektroprivrede BiH premašili milijardu KM


RTS :: Zvezda: Zaslužili smo kritike, ali ne damo rušenje kluba\nFudbal Zvezda: Zaslužili smo kritike, ali ne damo rušenje kluba\npetak, 13. avg 2021, 19:45 -> 19:49\nCrvena zvezda je ozbiljan i uspešan klub i nećemo dozvoliti da pojedini zlonamerni mediji unesu bilo kakvu nestabilnost i neslogu među nas, saopšteno je iz kluba.\nU reagovanju na kritike i spekulacije o smeni trenera Dejana Stankovića nakon eliminacije od Šerifa u trećem kolu kvalifikacija za Ligu šampiona, iz Zvezde ističu da je iza kluba period istorijskih uspeha sa četiri uzastopne šampionske titule i petom grupnom fazom Uefinih takmičenja.\n"Aktuelni smo šampioni i osvajači Kupa, a već smo obezbedili i evropske utakmice ove jeseni. Zaslužili smo kritike zbog meča protiv Šerifa i to smo odmah priznali, ali nećemo dozvoliti da se zbog jednog poraza ruši Crvena zvezda kao klub'''', navodi se u saopštenju.\n"Hvala mnogim medijima koji su sa pravom kritički pisali o tom porazu, ali ima i onih koji ne žele dobro Crvenoj zvezdi. Kako bi pisali da četiri godine zaredom ostanemo bez šampionske titule ili evropskih utakmica? Svesni smo da mnogima smetaju Zvezdini uspesi i zlonamernici su jedva dočekali samo jedan poraz da naprave histeriju po društvenim mrežama. Ima tu i politike i partizanovaca i ličnih interesa", navode iz Crvene Zvezde.\nI sve to razumemo, ali im nećemo dozvoliti, navode iz Zvezde.\nTo su, kako se dodaje u saopštenju, ljudi koji ne žele dobro Crvenoj zvezdi.\n"Ali mi verujemo da su pravi zvezdaši prepoznali njihove namere. Ni treneri, niti direktori se neće smenjivati da bi se bilo kome ispunjavele želje ili ostvarivali lični interesi preko pojedinih medija i društvenih mreža: Verujemo u Dejana Stankovića, verujemo u svoje igrače i svi oni imaju našu punu podršku. Deki je trener Crvene zvezde i ostaće ovde sa nama još dugo da se svi zajedno radujemo novim titulama. Želimo dobru atmosferu i energiju pred odlučujući dvomeč sa Klužom, verujemo da smo bolji i to ćemo dokazati", poručuju iz Zvezde.\nJuventus nadigrao Romu, Napoli bolji od Torina\nBarsa kakva se dugo čekala slavila nad Valensijom\nNavijači Vitezea srušili tribinu tokom proslave pobede\nMeč Njukasla i Totenhema bio u prekidu zbog pomoći navijaču kome je pozlilo


STEFANOVIĆ: Raspisujemo poternicu za osobom koja je nosila vešala na protestu\nFebruar 3, 2019 Februar 3, 2019 ŽURNAL\nPolicija i nadležno tužilaštvo će raspisati potragu za osobom koja je na građanskom protestu u subotu uveče u Beogradu, nosila vešala, saopštio je ministar unutrašnjih poslova Nebojša Stefanović.\nStefanović je u pisanoj izjavi naveo da nije dozvoljeno nositi vešala, i “na tako grub način vređati slobodarski osećaj ovog naroda i podsećati ga na ona vremena kada su stradali rodoljubi i kada su nacisti vešali ljude koji su se borili za slobodu ove zemlje”.\nZbog velikog uznemirenja javnosti, Ministarstvo unutrašnjih poslova i nadležno tužilaštvo raspisaće potragu za osobom koja je na jučerašnjem protestu nosila vešala, naveo je ministar.\n“To nije dozvoljeno u našoj zemlji i mi moramo da pokažemo da su građani ove zemlje većinski opredeljeni za slobodarsku ideju i da ideja vešala i vešanja neistomišljenika nikada neće biti ideja koja pobeđuje u našoj zemlji”, poručio je on.\nPodsetio je i da policija dosad nije intervenisala protiv “onih koji su izražavali različite stavove”, ali da je poslednji događaj nešto što se ne sme dozvoliti.


CINS: Agencija za borbu protiv korupcije vodila osam postupaka protiv funkcionera u Novom Pazaru\nBeta 7. decembra 2018. 15:10\nAgencija za borbu protiv korupcije (ABPK) vodila je osam postupaka protiv funkcionera u Novom Pazaru zbog sukoba interesa ili kašnjenja i neprijavljivanja imovine, pokazali su podaci Centra za istraživačko novinarstvo Srbije (CINS).\nSamo jedan postupak, protiv direktora Ekonomsko-trgovinske škole Seada Ljajića, zbog neprijavljivanja imovine ili davanja lažnih podataka o njoj okončan je podnošenjem krivične prijave Osnovnom tužilaštvu u Novom Pazaru.\nAgencija je protiv Ljajića vodila postupke zbog toga što je bio u sukobu interesa prilikom zapošljavanja svoje rodjake i dece članice Školskog odbra. Ti postupci su završeni preporukama za njegovo razrešenje sa mesta direktora Ekonomsko-trgovinske škole.\nPreporukama za razrešenje sa funkcija okončani su i postupci koji su protiv bivših direktora osnovnih škola „Vuk Karadžić“ i „Desanka Maksimović“ Zenuna Mučića i Munira Šabotića vodjeni zbog sukoba interesa. Mučić je smenjen sa te pozicije, dok je Šabotić u penziji.\nZbog sukoba interesa ABPK je postupala i u slučaju bivšeg direktora Tehničke škole Nusreta Murtezića. Kako je u tom trenutku već bio razrešen sa mesta direktora Agencija je samo konstatovala da je on prekršio zakon.\nIste mere donesene su i u slučajevima sukoba interesa u kojima su bili bivši zamenik predsednika Skupštine Novog Pazara Šerifa Marukića i bivši direktor Javnog preduzeća za informisanje „Novi Pazar“ Denisa Mavrića.\nAgencija je izdala meru upozorenja bivšem gradonačelniku Novog Pazara Mehu Mahmutoviću zbog toga što je 2016. godine zakasnio sa podnošenjem izveštaja o imovini.


Vodič kroz odabir ruksaka za planinarenje – ASinfo Portal\nAdekavtna oprema za planinarenje je od velike važnosti ako želite da se uspon na bilo koji vrh pretvori u iskustvo u kome ćete moći da uživate i kome ćete moći da se porepustite. Dobar ruksak je, pored kvalitetne obuće, jedna od najvažnijih stavki, kojom se morate pažljivo pozabaviti pre nego što se odvažite da krenete uzbrdo. Pre nego što vas privuku šare i dizajn, povoljna cena ili dobra reklama, postoji nekoliko karakteristika na koje bi trebalo da obratite pažnju.\nPodesivi sistem kačenja\nJedna od prvih stvari na koje treba obratiti pažnju prilikom kupovine rance ja da ima potpuno podesivi sistem nošenja. Trebalo bi da poseduje opciju pomeranja naramenica na gore ili na dole, u zavisnosti od dužine leđa, i njihovog učvršćivanja elastičnom kopčom i da pruža mogućnost podešavanja mesta gde će vam sedeti na ramenima time što ćete ručke moći da pomerate ka spolja ili ka unutra. Pojas za kukove mora da pruža mogućnost da ga podesite tako da leži na kukovima kako bi pratio vaš hod i smanjivao pitisak na ramena.\nDa biste zaštitili leđa od suvišnog naprezanja, ruksak bi trebali pakovati tako da lagane stvari idu na dno, a teški predmeti budu pri vrhu, bliže leđima. Kod rančeva koji se pune isključivo sa vrha je teško efikasno iskoristiti sav prostor na dnu, a pri tom ćete da bi izvadili sitnije predmete koji su vam u trenutku potrebni morati da vadite sve iz ranca kako biste došli do njih.\nSpoljašnje trake i petlje\nPrilikom većine uspona ćete poželeti mogućnost da okačite čarape, majicu ili peškir da se osuše, kao i da odložite jaknu i kabanicu bez potrebe da otvarate ruksak. Takođe će vam biti potrebno i mesto na kom ćete moći da učvrstite štapove kada ih ne koristite, što važi i za sve delove opreme koji će vam povremeno biti potrebni, pa ne želite da ih vraćate u ruksak. Zbog toga je bitno da ruksak za planinarenje poseduje pouzdan i izdržljiv sistem traka i petlji na koji ćete lako moći da kačite stvari i budete sigurni da su adekvatno pričvršćene.\nPregrada za sistem hidratacije unutar ruksaka\nKvalitetniji ruksaci za planinarenje moraju imati posebno mesto za sistem za hidrataciju u glavnoj pregradi, bilo da se radi o vreći, mehuru ili aluminijumskoj boci. Ovo je od velike važnosti jer se nećete uvek naći u mogućnosti da dohvatite flašicu sa vodom koju ste negde zakačili. Osim pregrade mora da postoji i mali otvor sa\nstrane ranca da bi cevčica koja ide od rezervoara mogla da izađe i preko ramena bude fiksirana na odgovarajućem mestu blizu usta.\nProstrani džep na pojasu\nPraktični ruksaci za planinarenje trebalo bi da poseduju i džepove na pojasu u koje možete da smestite telefon ili fotoaparat, kao i druge sitnice za koje je bitno da možete da im brzo pristupite. Bilo da su u pitanju naočare za sunce, novčanik, losion za sunčanje ili sredstvo za zaštitu od insekata, u kritičnom trenutku poželećete da vam budu na dohvat ruke.\nIntegrisana zaštita od kiše\nPokrivač se uglavnom nalazi u odvojenoj pregradi na dnu ruksaka i može se po potrebi lako izvući, kako biste od kiše zaštitili sve ono što se u njemu nalazi. Pored toga što će vam stvari ostati suve, hrana jestiva a oprema upotrebljiva, to znači i jednu stavku manje o kojoj ćete morati da mislite prilikom pakovanja.


RTCG - Radio Televizija Crne Gore - Nacionalni javni servis :: Ostali sportovi :: CG sa sedam atletičara na mitingu u Splitu\nPARAOLIMPIJSKI KOMITET 18. 05. 2019. 11:54 >> 11:54 0\nAtletska paraolimpijska reprezentacija Crne Gore nastupiće sjutra sa sedam takmičara na međunarodnom sankcionisanom atletskom mitingu u Splitu, saopšteno je iz Paraolimpijskog komiteta.\nUčetvovaće Marijana Goranović u kategoriji F-41 u bacanju kugle i diska, Maja Rajkovic (F-54) u bacanju koplja, Radmilo Baranin (kugla i kolje) i Danilo Gojković (koplje) u kategoriji F-34, Mirnes Ramović (kugla i disk) i Miloš Spajić (disk) u F-11 i Nikola Nikolić, kategorija F-12, u bacanju diska.\n“Osnovni cilj je da ostvarimo što više minimalnih kvalifikacionih standarda na osnovu kojih se dijele takozvani slotovi, odnosno mjesta za Paraolimpijske igre u Tokiju. Te norme su jedan od uslova za nastup u Tokiju, u veoma koplikovanom i zahtjevnom sistemu kvalifikacija”, rekao je Čegar agenciji MINA.\nOn je naglasio da su sportisti spremni i da vjeruje da će ostvariti dobre rezultate.\nTakmičenje u Splitu finansira se sredstvima Ministarstva sporta, opredijeljenim za program Paraolimpijskog komiteta Crne Gore u ovoj godini.\nPOK: Za stipendiranje 25 hiljada eura\nSpaić i Rajković najbolji atletičari


Vuković i Popa: Intenziviranje procesa evropskih integracija prioritet Crne Gore - CdM\nVuković i Popa: Intenziviranje procesa evropskih integracija prioritet Crne Gore\nVuković i Popa\nGradonačelnik Podgorice Ivan Vuković primio je danas šeficu delegacije Evropske unije u Crnoj Gori Oanu Kristinu Popu u prvu zvaničnu posjetu Glavnom gradu. Vuković je izrazio zadovoljstvo što je prvi zvanični sastanak u 2021. godini održao upravo sa ambasadorkom, naglašavajući da to označava novi početak uspješne i plodotvorne saradnje Glavnog grada i predstavništva EU u Podgorici, saopšteno je iz Glavnog grada.\n“On je tokom sastanka ambasadorku upoznao sa kapitalnim infrastrukturnim projektima koje Glavni grad realizuje uz podršku EU – u prvom redu sa izgradnjom sistema za prečišćavanje otpadnih voda, ali i drugim značajnim projektima iz oblasti socijalne zaštite od kojih se jedan odnosi na inkluziju romske populacije kroz praksu u institucijama Glavnog grada, a drugi na unapređenje socijalne podrške za lica sa smetnjama u razvoju”, navodi se u saopštenju.\nPopa je izrazila zadovoljstvo dosadašnjom saradnjom Glavnog grada i predstavništva EU u različitim oblastima i projektima izražavajući uvjerenje da će u narednom periodu ta saradnja biti još intenzivnija i sadržajnija.\n“Popa je naglasila da su lokalne uprave, posebno Podgorica kao glavni grad Crne Gore, veoma važni partneri delegaciji EU u implementaciji evropskih propisa i praksi u zemljama kandidatima za članstvo, dodajući da će u narednom periodu fokus EU biti na sprovođenju politika iz Ekonomsko-investicionog plana za Zapadni Balkan sa ciljem da se pospješi dugoročan privredni oporavak regiona i podrži zelena i digitalna tranzicija”, dodaje se u saopštenju.\nTagsdani evrope EU Glavni grad Ivan Vuković kristina oana popa


Hortikultura, bašta, dvorište, Ovča :: Daibau.rs\nHORTIKULTURA, BAŠTA, DVORIŠTE, OVČA\nTražim dobrog baštovana: Skupili smo i proverili baštovane, koji rade u mestu Ovča i okolini. Pošaljite potražnju i zainteresovani baštovani će vas kontaktirati za pregled, predračun i ponude.\tUgodan baštovan Ovča, koji može da uradi:\tobrezivanje voćnjaka, piljenje drveta, sadnja biljaka, uređivanje vrta, i ostale povezane poslove će se sigurno naći i za vas.\tviše\n15 NAJBOLJI REZULTATI ZA BAŠTOVANI OVČA\nVELJKO ZEBIĆ PR VRTLARSKA RADNJA VELJKOV VRT BORČA, Borča\nVrtlarska radnja Veljkov Vrt iz Borče aktivna je na tržištu od 2012. godine i uspešno se bavi poslovima uređenja i održavanja okoline. Ukoliko vam je potrebno uređenje travnjaka, postavljanje t...\nSHINE S DOO BEOGRAD, Beograd\nFirma SHINE S DOO osnovana još 2011. godine u Beogradu se uspešno bavi održavanjem stambenog i poslovnog prostora. Naš glavni posao jeste redovno čišćenje zgrada i garaža, negu zelenih površi...\nRADNJA ZA UREĐIVANJE I ODRŽAVANJE ZELENIH POVRŠINA GREEN EXTREME ŽELJKO MARKOVIĆ PR SURČIN, Surčin\nAgencija za uređenje zelenih površina GREEN EXTREME ŽELJKO MARKOVIĆ PR iz Surčina aktivna je na tržištu od 2007. godine i uspešno se bavi poslovima uređenja i održavanja okoline. Ukoliko va...\nDRAGAN KOLAR PREDUZETNIK, RADNJA ZA UREĐENJE ZELENIH POVRŠINA I PROIZVODNJU UKRASNIH BILJAKA NOVI LIST BEOGRAD (RAKOVICA), Beograd\nRADNJA ZA UREĐENJE ZELENIH POVRŠINA I PROIZVODNJU UKRASNIH BILJAKA NOVI LIST je osnovana 2009. godine i na osnovu značajnog iskustva, brojnih referenci i reputacije po kojoj smo prepoznatljivi, def...\nSNEŽANA ĆELAP PR AGENCIJA ZA UREĐENJE ZELENIH POVRŠINA I ČIŠĆENJE OBJEKATA EKO GARDEN BEOGRAD, Beograd\nPreduzeće Eko Garden iz Beograda aktivno je na tržištu od 2016. godine i uspešno se bavi poslovima uređenje i održavanje okoline. Ukoliko vam je potrebno uređenje dvorišta, eksterijera, kafić...


LIDL katalog • 26.05. - 01.06.2022\nPočetna > ... > Prodavci > Lidl > Lidl katalozi\nAko tražite akcije Lidl prodavnice na mreži, došli ste na pravo mesto. Imamo najnovije kataloge Lidl prodavnice, čime ćemo se pobrinuti da iskoristite najpovoljnije cene i najbolje ponude u Vašoj prodavnici. Ako želite da uštedite nešto novca koristeći ponude iz Lidl nedeljnih kataloga i iskoristite najbolje ponude iz Lidl nedeljnih kataloga, tada ste došli na pravo mesto.\nKatalog Lidl - Lidlovo letnje osvezenje\nOmiljeni dani za kupovinu u Lidlu\nOsim velikog broja kvalitetnih artikala, sinonim za Lidl su brojne akcije i odlične cene proizvoda. Na sajtu https://www.lidl.rs možete da pronađete sve detalje akcija, kao i online letak koji ove akcije prati.\nNajpopularnija akcija je akcija četvrtkom, koja počinje svakog četvrtka i traje 7 dana, do naredne srede. Postoji i akcija od ponedeljka koja traje do srede, dakle nešto kraće, ali ipak imate tri dana vremena da nabavite artikle koji su na popustu. Obzirom da je ponuda artikala na sniženju odlična, gužve u prodavnicama su velike posebno prvog dana akcije, pa je najbolje prelistati letak kod kuće i pripremiti se za kupovinu.\nOsim navedenih akcija koje su redovne, postoje i sezonske akcije koje traju do isteka zaliha. I ove akcije prati katalog u kome se nalaze proizvodi koji su sezonski i uglavnom ih kupujemo i upotrebljavamo u određenom periodu godine. I tada nam popusti dosta znače zbog značajnih ušteda.\nPametna kupovina u Lidlu\nKatalog najnovije ponude izlazi nekoliko dana pre početka akcije i možete ga nabaviti u svim Lidl prodavnicama ili pogledati na zvaničnom sajtu. Novi katalog možete da pronađete i na internetu, jednostavno u pretraživač ukucajte katalog srbija i pojaviće vam se internet stranice na kojima se katalog može videti. Na popustu su uvek po neki od svake grupe artikala: prehrambeni proizvodi (meso, proizvodi iz pekare, mlečni proizvodi, slatkiši, grickalice), piće, kućna hemija i kozmetika, cveće… Tu su i promotivni artikli kojih nema u redovnoj ponudi, već se mogu nabaviti samo za vreme trajanje akcije i to su uglavnom alat, tekstil, mali kućni aparati, proizvodi za decu, sport…\nLidlova akcijska ponuda je zaista fantastična. Da biste kupili sve što vam je potrebno i uštedeli puno novca, a pritom dobili zdrave, sveže namirnice i proizvode visokog kvaliteta koje svakodnevno upotrebljavate, morate da budete brzi i unapred se pripremite za kupovinu u Lidl marketima.


Sad mora da se kaže STOP: Kako će Srpska sprečiti da NATO umaršira u Banjaluku - Sputnjik Srbija\n20:11 15.12.2017 Preuzmite kraći link\nNajava predsednika Republike Srpske o suspenziji Akcionog plana za članstvo u NATO sasvim je, prema oceni analitičara iz Banjaluke Anđelka Kozomare, očekivana posle usvajanja Deklaracije o vojnoj neutralnosti i nakon, kako kaže Kozomara za Sputnjik, agresivnih pokušaja poslednjih meseci da se najatraktivniji vojni objekti koji su na području Srpske knjiže na armiju BiH, pošto bi to sutra postalo vlasništvo NATO-a ako bi BiH ušla u NATO.\nTo bi u praksi, precizira Kozomara, značilo da bi, na primer, u centru Banjaluke bile jedinice NATO-a, da bi najatraktivnije vojne kote kontrolisala vojska NATO-a, ona koja je Srbe dva puta bombardovala.\nAko bude prema Dejtonu, Srpska nema brige\nPredsednik Srpske je istakao i da će svi predstavnici ove republike morati to da podrže s obzirom na to da je u Narodnoj skupštini RS nedavno usvojena Deklaracija o vojnoj neutralnosti RS. Srpska ne želi da ima granicu na Drini, koja bi, kako je ocenio Dodik, bila i granica nekih vojnih saveza. „Republika Srpska to ne krije i pratiće Srbiju po tom pitanju„, naveo je predsednik RS i dodao da RS podržava politiku o vojnoj neutralnosti koju sprovodi Srbija. Prema njegovim rečima, RS odgovara vojna neutralnost, jer ne može da pređe preko činjenice da je „NATO bombardovao srpski narod, a štete od toga se još osete“.\n„Sve što je najavljeno od strane predsednika Srpske je sasvim očekivano i treba podsetiti javnost da u važnim međunarodnim odlukama broj stanovnika, odnosno ono na šta bošnjačka strana računa, ne donosi odluke već se one donose ravnopravno. Prema Dejtonskom sporazumu, Republika Srpska mora da se pita za sve važne odluke, kao što je na primer i ova o eventualnom članstvu u NATO“, napominje Kozomara.\nViše puta je rečeno, podvlači on, da RS neće u NATO i da neće dati saglasnost da BiH uđe u NATO sve dotle dok to Srbija ne uradi, jer se ne može pomiriti sa činjenicom da rakete NATO-a budu na Drini okrenute prema Srbiji.\nDosad je Republika Srpska bila obavezna da radi sve ono što doprinosi eventualnoj integraciji BiH u NATO, podseća za Sputnjik politikolog Aleksandar Pavić, ali RS je više radila protiv toga jer se, smatra Pavić, na prvom mestu opire zahtevu da se imovina vojske prenese na centralne organe BiH, što praktično znači antidejstonsko zadiranje u prava Republike Srpske.\n„Tako da se u poslednje vreme praktično Republika Srpska više bavila time kako da spreči dalje integracije u NATO, a koje bi ušle u ingerencije Srpske, što bi opet bilo kršenje Dejtona“, naglašava Pavić.\nNajava predsednika Srpske je, ističe Pavić, više stvar načela.\n„Stav RS je načelan i Dodik hoće da kaže: da Republika Srpska treba da bude usaglašena sa Srbijom i da ako je Srbija proglasila neutralnost, to isto treba da uradi i Republika Srpska i zato svako dalje integrisanje u pravcu članstva u NATO, u koje bi bila uključena RS bilo bi u funkciji razdvajanja RS i Srbije i u bezbednosnom i u geopolitičkom smislu. I praktično pravljenje tvrde granice usred istog naroda“, jasan je Pavić.\nSrpska uz Srbiju, a opozicija?\nInicijativa Milorada Dodika je, smatra taj politikolog, jako dobra i jako potrebna jer RS neće da prihvati da imovina vojske bude preneta na centralne organe, a bez toga ne može do kraja da bude sproveden Akcioni plan i NATO integracija koja je u funkciji slabljenja, pa i eventualnog ukidanja RS.\nZa predstavnike RS u zajedničkim organima BiH, napominje Anđelko Kozomara, obavezujuća je odluka Skupštine RS o vojnoj neutralnosti i prema Ustavu i prema zakonima, iako oni to dosad nisu pokazivali kao obavezu.\n„Međutim, mislim da su i oni, barem prema ono što u javnosti zastupaju, saglasni da RS treba da blokira ulazak BiH u NATO, odnosno da sledi put Srbije. Teoretski, oni mogu da ne poštuju Deklaraciju i zahtev predsednika RS, ali bi to bili suprotno njihovim javnim izjavama, a i sledeća godina je izborna u BiH i to bi strahovito negativno uticalo na njihov rejting u srpskom biračkom telu“, ukazuje Kozomara.\nMiloradu Dodiku je, prema mišljenju Aleksandra Pavića, da bi sproveo ovakvu nameru, potrebno da ima saradnju sa srpskim predstavnicima u centralnim institucijama u Sarajevu, koji su iz opozicije u RS.\n„I zato je važno da i opozicija i vlast budu na istoj strani. Ne sme da se desi da predstavnici Srpske u centralnim organima uvlače RS u dalje integracije sa NATO-om mimo volje većine glasača u RS“, posebno naglašava Pavić.\nPavić podseća da organi BiH ne mogu ništa da urade bez konsenzusa sva tri naroda, pa je dovoljno da srpski predstavnik uloži neku vrstu veta i integracija u NATO neće proći.\nopozicija u Republici Srpskoj, Drina, Srbi iz Republike Srpske, vojna neutralnost, Bosna i Hercegovina, Republika Srpska


Opšte Obrazovanje (ili Društvene Nauke)\nOpšte Obrazovanje (ili Društvene Nauke) (60 Bodova)\nPredmeti iz domena opšteg obrazovanja su fondacija američkog obrazovanja. Predmeti su sačinjeni tako da podstiču kritičko razmišljanje, komunikaciju, pisanje, matematičke, umetničke i ostale ekspazivne veštine iz humanističkih nauka koje su neophodne za odgovarajuće liderstvo, uspeh i mogućnost inovacije u bilo kojoj profesiji. Ovakav obrazac nudi studentima predmete koji su saglasni sa određenim odobrenim ciljevima nastave u vezi sa opštim obrazovanjem, i sa zahtevima Obrazovne jedinice za humanističke studije države Njujork. Zahtev u vezi sa društvenim naukama ima tri obrazovne faze, osmišljene tako da prvo studentima da jaku bazu, zatim uvod u osnove humanističkih nauka, i na kraju mogućnost za studioznije i integralnije učenje kroz program imerzije (intezivnih programa učenja).\nA. Početnički nivo (6 bodova)\nDva predmeta tokom prve godine studija koji upoznaju studente za akademskim životom na univerzitetu i fokusiraju se na veštine komunikacije kako bi pripremili studente za dolazeće obaveze i kontinuirano obrazovanje.\nUWRT-150 FYW: Seminar pisanja\nENGL-216 Književnost iz sveta\nB. Napredni nivo (24 bodova)\nETIČKA perspektiva: Predmeti se fokusiraju na etičke aspekte odlučivanja i argumentovanja, kako na individualnom, tako i na grupnom, nacionalnom, ili internacionalnom nivou. Ovi predmeti upućuju studente u razumevanje toga kako se etički problemi i pitanja mogu razumeti i razrešiti, i kako se kod takvih izazovnih situacija razvijaju i koriste etičke forme argumentovanja.\nUMETNIČKA perspektiva: Predmeti se fokusiraju na analizu formi umetničkog izražavanja u kontekstu društava i kultura u kojima nastaju. Ovi predmeti upućuju studente u kreativni process, prirodu estetskog iskustva, i osnovama kritike i estetske diskriminacije, i načinima na koje društva i kulture izražavaju svoje vrednosti preko umetnosti.\nGLOBALNA perspektiva: Ovi predmeti ohrabruju studente da posmatraju život iz perspektive koja je šira od njihove trenutne, i da razumeju raznovrsnost ljudskih kultura u okviru jednog povezanog globalnog društva. Predmeti istražuju povezanost lokalnog i globalnog u današnjem društvu ili kroz primere iz istorije, i ohrabruje studente da uoče kako se globalni tokovi rezonuju na lokalnom nivou.\nSOCIOLOŠKA perspektiva: Predmeti se fokusiraju na analizu ljudskog ponašanja u kontekstu socijalnih sistema i institucija. Zato što je od vitalne važnosti da studenti razumeju kako socijalne grupe funkcionišu, ovi predmeti obezbeđuju i uvid u socijalne institucionalne procese.\nPRIRODNONAUČNA perspektiva: Nauka je više od kolekcije činjenica i teorija, tako da se od studenata očekuje da razumeju i učestvuju u istrazivačkom procesu. Predmeti se fokusiraju na osnovne principe i koncepte jedne od prirodnih nauka. Na ovim časovima, studenti primenjuju naučne metode istraživanja i rešavanja problema u laboratoriji ili kroz terenski rad. 5. PRIRODNONAUČNA perspektiva: Nauka je više od kolekcije činjenica i teorija, tako da se od studenata očekuje da razumeju i učestvuju u istrazivačkom procesu. Predmeti se fokusiraju na osnovne principe i koncepte jedne od prirodnih nauka. Na ovim časovima, studenti primenjuju naučne metode istraživanja i rešavanja problema u laboratoriji ili kroz terenski rad.\nNAUČNA perspektiva: Predmeti se fokusiraju na osnovne principe prirodnih nauka ili omogućavaju priliku za primenu metoda naučnog istraživanja u prirodnim ili društvenim naukama. Predmeti mogu ili ne da uključe laboratorijski rad.\nMATEMATIČKE perspektive (x2): Predmeti se fokusiraju na identifikaciju i razumevanje uloge koju matematika ima. Na ovim časovima, studenti uče I evaluiraju matematičke I statističke podatke i rešavaju matematičke zadatke unvierzitetskog nivoa.\nC. Umetnost i nauka izborni zahtev (18 bodova)\nD. Slobodni izborni zahtevi (9 bodova)\nE. Komunikacijski zahtev (3 bodova)\nOstali izborni bodovi u okviru opšteg obrazovanja mogu biti specifikovani samim akademskim programima kako bi studenti ispunili dodatne obaveze (npr. matematika ili nauka, strani jezik, itd.) Neki od ovih bodova će biti slobodni izborni predmeti u okviru opšteg obrazovanja koje student može sam da bira. Bodovi u okviru Naprednog nivoa koji premaši minimalni zahtev će biti prenet na izborne bodove.\nPoslednji put ažurirano: Jul 2017


Grčka, U20 Evropsko prvenstvo: Na redu dueli sa Grčkom, V....\nReprezentacija Srbije, igrači do 20 godina starosti, prvu fazu Evropskog prvenstva u Grčkoj, okončala je sa četiri trijumfa, što je našem mladom timu donelo prvo mesto u grupi „B“ i mogućnost da u drugu fazu šampionata prenese maksimalna četiri...\nTurnir juniora u Konji: Turska - Srbija 67:78\nReprezentacija Srbije, igrači do 18 godina starosti, osvojila je drugo mesto na veoma jakom juniorskom turniru u turskoj Konji. Poslednjeg dana turnira izabranici selektora Aleksandra Bućanaodličnom, pre svega kolektivnom igrom, savladali su domaću...\nKontrolni meč „B“ selekcije: Srbija – Crna Gora 80:86\nB“ reprezentacija Srbije odigrala je večeras u dvorani „Milenijum“ u Vršcu kontrolnu utakmicu protiv takođe drugog tima Crne Gore, kao poslednju proveru pred odlazak na „Sino Kup“ koji će 16. do 25. jula održati u Kini. Izabranici selektora Olivera...\nItalija, U20 EP (Ž), meč za 3. mesto: Italija - Srbija 68:63\nReprezentacija Srbije, igračice do 20 godina starosti, osvojila je četvrto mesto na Evropskom prvenstvu koje je danas završeno u Italiji. Izabranice selektora Igora Poleneka poražene su u meču za treće mesto i bronzanu medalju u Udinama od domaće...\nGrčka, U20 Evropsko prvenstvo: Srbija - Švedska 75:49\nReprezentacija Srbija, igrači do 20 godina starosti, ostvarila je treći trijumf i zadražala maksimalan učinak na Evropskom prvenstvu koje se održava u Grčkoj. Izabranici selektora Dejana Mijatovića su na Kritu u četvrtom kolu grupe „B“ savladali...\nItalija, U20 Evropsko prvenstvo, 1/4 finale: Srbija -...\nReprezentacija Srbije, igračice do 20 godina starosti, plasirala se u velikom stilu u polufinale Evropskog prvenstva koje se održava u Italiji. Izabranice selektora Igora Poleneka su sjajnom igrom u četvrtfinalnom duelu u Udinama deklasirale...\nTurnir juniora u Konji: Srbija – Nemačka 67:70\nJuniorska reprezentacija Srbije pretrpela je prvi neuspeh na turniru u turskoj Konji. Izabranici selektora Aleksandra Bućanasu posle trijumfa protiv Francuske i Rusije, pretrpeli poraz u duelu sa selekcijom Nemačke. Imali su srpski juniori kontrolu...\nItalija, U20 Evropsko prvenstvo: Srbija – Holandija 63:52\nReprezentacija Srbije, igračice do 20 godina starosti, savladala je selekciju Holandije u trećem kolu grupe „F“, Evropskog prvenstva u Italije i potvrdila plasman u četvrtfinale. Izabranice selektora osvojile su prvo mesto u grupi i u četvrtfinalu...\nItalija, Evropsko prvenstvo U20: Italija - Srbija 77:67\nReprezentacija Srbije, igrači do 20 godina starosti, startovala je pobedom na Evropskom prvenstvu koje se održava u Grčkoj. Izabranici selektora Dejana Mijatovića su na Kritu u prvom kolu grupe „B“ savladali borbenu selekciju Slovenije. Morao je...


Skupština grada Banjaluka zakazana za 21. septembar - BIGportal.ba\nSkupština grada Banjaluka zakazana za 21. septembar\n8 Septembra, 2021 8 Septembra, 2021 030\nNa Kolegijumu Skupštine grada Banjaluka, koji je danas održan, odlučeno je da će 6. sjednica Skupštine grada biti održana 21. septembra.\nNa ovoj sjednici će se, prema riječima Mladena Ilića, predsjednika Skupštine grada, na dnevnom redu naći 65 ili 66 tačaka.\n“Vjerujem da će ovo biti jedna od sadržajnijih Skupština. Između ostalog, imamo i Nacrt rebalansa budžeta. Gradska administracija nas je upoznala sa samim promjenama u rebalansu, odnosno šta je dovelo do izuzetno visokog rebalansa budžeta”, rekao je Ilić.\nGradonačelnik Draško Stanivuković je istakao da je Banjaluka procvjetala, što pokazuje i 17 miliona veći budžet za svega osam mjeseci.\n“Sve i jedan mogući prihod je povećan, a sve i jedan rashod je na najnižem mogućem nivou. Od tih sredstava planiramo da radimo najveći gradski park, ambulantu u Dragočaju, prevoz koji je besplatan za penzionere sa minimalnom penzijom i po prvi put sufinansiranje privatnih vrtića”, rekao je Stanivuković.\nDodaje da će istorijsku podršku dobiti i Dom zdravlja u iznosu od 500.000 maraka.\n“Rebalans budžeta će kroz emisiju obveznica dodati još šest miliona na budžet, što je oko 172 miliona, a takav budžet nije bio u prethodnih 15 godina”, kazao je Stanivuković.\nTo su, kako kaže, samo neke od stvari na kojima će se raditi.\nStarčevica dobila novi košarkaški teren\nU septembru “Banj bus” vozi samo vikendom


Ponoš: Srbiji treba prosperitet, a ne stabilnost na niskom nivou razvoja - Ozonpress :: internet portal\nTag: ponos, prosperitet, stabilnost\nPotpredsednik Narodne stranke Zdravko Ponoš izjavio je danas da je građanima Srbije potreban prosperitet, a ne stabilnost na niskom nivou razvoja.\n– Ne sumnjam da je nekim uticajnim Evropljanima najvažnija stabilnost regiona, ali građanima Srbije je neophodan prosperitet – rekao je Ponoš televiziji Nova S, povodom izjave poslanice Evropskog parlamenta Viole fon Kramom da ona ne vidi razlog za prevremene izbore u Srbiji i da je „Evropi najvažnija stabilnost regiona“.\nPonoš je izjavu izvestioca Evropskog parlamenta Vladimira Bilčika da su potrebni uslovi za fer izbore u Srbiji ocenio kao „priznanje da su junski izbori bili neregularni i da bi trebalo ponoviti izbore, što je potvrda ispravnosti i uspeha bojkota“.\nPotpredsednik Narodne stranke je naveo da je optimista da će „prava opozicija“ doći do zajedničkog stava za nastup u dijalogu sa vlašću o izbornim uslovima uz posredovanje EU, ali da je pitanje da li će ti razgovori početi i završiti se na vreme, kako bi moglo da bude primenjeno ono što je dogovoreno.\n– Rezultate u dijalogu moguće je postići u razumnom roku ako opoziciju i vlast budu predstavljala po dva pregovarača uz jednog ili dva medijatora iz Evropskog parlamenta. Ako opozicija ne može da se dogovori o platformi i dva imena koja bi je zastupala, onda ne bi trebalo ni da idemo na izbore. To bi bilo polaganje ispita zrelosti opozicije – da li možemo da se okupimo oko dva imena – rekao je Ponoš.\nPonoš je istakao da Narodna stranka „nije previše oduševljena idejom da se formira ministarstvo za izbore“, jer bi to značilo da je opozicija na mala vrata ušla u vlast i da bi „time dala legitimitet vladi za koju tvrdi da je nelegitimna jer je proizašla iz nelegitimne skupštine proizašle iz izbora koje je opozicija bojkotovala“.\n– Svesni smo, međutim, da su u ovoj fazi potrebna nelinearlna rešenja jer postojeći normativni ambijent ne daje rezultate. Pokušavamo da od 2000. godine primenimo rešenja koja su dobra u Holandiji i to ide teško, jer je nemoguće odjednom preći iz opanka na štiklu od 12 centimetara – rekao je Ponoš.\nPonoš je dodao da je „realno naći prelazne forme za ključne stvari za tri perioda – dijalog koji bi trebalo da do određenog roka da rezultat, period do izbora, između šest i devet meseci, tokom kojeg bi se dogovoreno primenilo i na kraju kako izgleda sam izborni dan uz razdvajanje izbora na različitim nivoima“.\n– Posebno ministarstvo nije rešenje, ali nam treba neko koordinaciono telo sa posebnim ovlašćenjima, sastavljeno na paritetnom principu, nadgledalo implemantaciju dogovorenog. Mora da se spreči majorizacija od strane vlasti, posebno u društvu sa urušenim institucijama – rekao je Ponoš.\nPonoš je dodao da „treba razgovarati i o odgovarajućoj formi pariteta u REM-u i uredništvu Radio-televizije Srbije“.\n– Možda nam je potreban i neko sa strane ko bi imao ’zlatnu akciju’, možda neko iz EU – rekao je Ponoš.\nUpitan da li je Narodna stranka dobila poziv da se pridruži platformi Stranke slobode i pravde, Demokratske stranke i Pokreta slobodnih građana, Ponoš je odgovorio da su upoznati za tom platformom i da u njoj nema mnogo niovih elemenata u odnosu na skicu koja je urađena „dok je funkcoinisala Udružena opozicija Srbije“.\n– Primili smo to k znanju, ali smo posvećeni razgovorima u drugom formatu. Skupština slobodne Srbije je ponudila dobre usluge i pozvala Narodnu stranku, SSP, DS i Dveri da zajednički utvrdimo zahteve za dijalog. To ide u dobrom smeru – rekao je Ponoš.\nPonoš, koji je i bivši načelnik Generalštaba Vojske Srbije, rekao je povodom afere prisluškivanja predsednika Srbije Aleksandra Vučića da je bivši načelnik Službe za istražne metode MUP-a Dejan Milenković, koji je nedavno saslušan u policiji, bio „lojalan svojoj tadašnjoj šefici Dijani Hrkalović i da je sigurno radio sve što mu je naređeno“.\n– On bi trebalo da kaže šta je radio i da li je su tačne priče da prisluškivanja osoba koje sada više nisu među živima nisu nikada stigla do tužilaštva, nego su završila u njegovom stolu ili stolu njegove šefice – rekao je Ponoš.\n– Tu je postojala i druga ekipa bliska Dijani Hrkalović, koja je imala kancelariju do njene, posebnu opremu, džipove i specijalan status, a tu ekipu je vodio Srećko Lazić. Ta ekipa više ne postoji. Šta su oni radili i za čije potrebe? Da li su se bavili novinarima i političarima – rekao je Ponoš.\nPonoš je ocenio da su se „za upravljačem promenile ekipe, a da je priča ostala manje-više ista“.\nPonoš: Pogibija vodnika Stojkovića je herojska, Ministarstvo odbrane skriva istinu\nPonoš: Revanšizam nije ništa u poređenju sa onim što vlast radi Narodnoj stranci


Udruženje PU: Rigorozno kažnjavanje prekršioca Stambenog zakona - Ekonomija - Dnevni list Danas\nPočetna » Ekonomija » Udruženje PU: Rigorozno kažnjavanje prekršioca Stambenog zakona\nUdruženje PU: Rigorozno kažnjavanje prekršioca Stambenog zakona\nDve godine od donošenja „novog“ stambenog zakona i godinu dana od poslednjeg roka za registraciju stambenih zajednica, navršava se 12. decembra.\n1Piše: Danas Online 12. decembra 2018. 10.27 Izmenjeno: 10.45\nUdruženje rofesionalnih pravnika Beograda, podseća da je rečeno da ko ne ispoštuje zakon biće mandatno strogo kažnjen i biće mu uvedena prinudna uprava po visokim cenama, kako navode kaznene mere su u praksi izostale i zbog toga je zakon ostao mrtvo slovo na papiru.\n– Cena prinudne uprave je ispod tržišne od 250 do 370 dinara i sporo se uvodi. Prinudnu upravu prva tri meseca finansiraju profesionalni upravnici. Plaćaju sve takse za registraciju Stambenih zajednica u opštini, Privrednoj komori, taksu kod registratora i onda predaju na objedinjenu naplati gde je ciklus naplate neizvestan i traje najmanje tri meseca. Prinudni upravnici se postavljaju na neodređeno vreme i mogu biti smenjeni u međuvremenu, kažu iz Udruženjenja i dodaju da cena prinudne uprave raste sa veličinom zgrade što je nelogično i da male zgrade niko neće na prinudnu upravu.\nIz Udruženja navode da je Gradsko stambeno počelo da naplaćuje tekuće održavanje bez saglasnosti stambenih zajednica koja je neophodna.\n– Takođe koristi formulu za naplatu investicionog održavanja za tekuće održavanje kvadratnog metra. Zasebno naplaćuje čišćenje što je po zakonu sastavni deo tekućeg održavanja. U praksi se sva prikupljena sredstva koriste za hitne intervencije i popravku liftova. Investiciono održavanje Stambeno ne naplaćuje ali daje ponude. U praksi je skuplje ali odobravaju veresiju. Dozoljavaju neku vrstu dozvoljenog minusa koje onemogućava zgradama da raskinu ugovor dok se ne sravne. Inače je sa G.S. u praksi skoro nemoguće raskinuti ugovor o održavanju, navode iz Udruženja.\nPrema njihovim rečima, kriteriju za cenu minimalne cene tekućeg i investicionog održavanja su starost zgrade ili da li ima lift. Što su starije skuplje je. Poslovni prostor u vlasništvu grada niko ne održava jer nije u sistemu infostana. Prešao je opštine na grad i ne sarađuje sa upravnicima.\nUdruženje profesionalnih upravnika Beograda apeluje da se cena prinudne uprave podigne na 930 din po posebnom delu.\n– Hitno i transparentno uvođenje prinudne uprave i njeno oročenje na minum godinu dana. Da počne rigorozno kažnjavanje prekršioca Stambenog zakona od strane Komunalne inspekcije,da postupe po upozorenjima koje su izdali. Da se uslugama profesionalnih upravnika da status komunalne usluge da bi se naplata učinila izvesnijom. Ograničenje broja zgrada po profesionalnom upravniku na 20, navode iz Udruženja i dodaju da bez funkcionisanja stambenog zakona dovodi se u pitanje bezbednost i vrednost inače urušenog stambenog fonda,onemogućava se sprovođenje energetske efikasnosti koja se tiče ekologije. Kao i da firme koje se bave profesionalnim upravljanjem su privatne i ne mogu zauvek da finansiraju troškove i da bi se ubrzo mogla da se ukine profesija prinudni upravnik.\ngradsko stambeno, odrzavanje zgrada, prinudni upravnici, udruzenje\nPočinje edukacija stanara o značaju rekonstrukcije fasada, uputstva poslata na 10.000 adresa\nNovi troškovi nisu isti za sve zgrade\n13. decembra 2018. u 09.58\nSve je to drska pljačka u režiji nazadnjaka. Zato taj nakaradni zakon nikada neće zaživeti.


Globalni nadzor - Spiegel - Peščanik\nJužno od Velikog slanog jezera u Juti, Nacionalna bezbednosna agencija (NSA), američka obaveštajna služba, čuva jednu od svojih najskupljih tajni. Ovde na oko 100.000 kvadratnih metara, nadomak vojnog kampa Vilijams, NSA gradi ogromne zgrade za superbrze računare. Ovaj projekat će ukupno koštati oko dve milijarde dolara (1,5 milijardi evra), a kompjuteri će moći da skladište gigantsku količinu podataka, najmanje 5 milijardi gigabajta. Samo struja neophodna za napajanje rashlade za servere koštaće 40 miliona dolara godišnje.\nBivši službenici NSA Tomas Drejk i Bil Bini rekli su za Spiegel u martu da će ovo postrojenje uskoro skladištiti lične podatke ljudi širom sveta, koje će se čuvati decenijama. U njih spadaju mejlovi, razgovori na Skype-u, pretrage na Google-u, pregledi na YouTube-u, postovi na Facebook-u, bankarski transferi – elektronski podaci svake vrste.\nDžejms Klaper, direktor nacinalne bezbednosne službe, potvrdio je postojanje obimnog nadzornog programa. Predsednik Barak Obama je objasnio da je kongres odobrio ovaj program – ali da su iz njega izuzeti američki građani.\nStrogo poverljivi dokument koji su prošle nedelje objavili Washington Post i britanski Guardian pokazuje odakle NSA dobija većinu svojih podataka. Prema ovom dokumentu, koji je navodno obelodanio bivši službenik CIA Edvard Snouden, ova obaveštajna služba je počela da zahteva direktan pristup serverima od američkih internet kompanija 2007. Programu je prvo pristupila kompanija Microsoft. Yahoo je ušao godinu i po dana kasnije, zatim Google, Facebook, PalTalk, YouTube, Skype i AOL. Poslednja kompanija koja je izrazila spremnost da sarađuje je Apple, u oktobru 2012. U ovom poverljivom državnom dokumentu agencija ponosno navodi da podatke prikuplja „direktno sa servera“ ovih kompanija.\nNavedene kompanije su negirale ovu tvrdnju u petak. Ali ako je ono što piše u dokumentu istina, NSA može da zna šta radi svaka osoba na svetu koja koristi usluge ovih kompanija, što uključuje i milione Nemaca.\nU ponedeljak je nemačka kancelarka Angela Merkel potvrdila preko svog portparola da planira da razgovara o kontroverznom programu nadzora NSA sa predsednikom Obamom, prilikom njegove posete Berlinu sledeće nedelje. Portparol nemačkog ministarstva pravde takođe je rekao da se trenutno vode razgovori sa američkim vlastima. Ovi razgovori će obuhvatati posledice programa za Nemačku i „moguće narušavanje prava nemačkih građana“.\nNemačka ministarka za zaštitu prava potrošača Ilse Ajgner zatražila je „jasne odgovore“ od kompanija navedenih u dokumentu, a nemačka stranka Zelenih zahtevala je da vlada smesta sprovede istragu o programu Prism.\n„Totalno nadziranje svih nemačkih građana od strane NSA potpuno je neprimereno“, rekao je u ponedeljak sekretar poslaničke grupe Zelenih Volker Bek. Ova partija je predložila da se o toj temi raspravlja na skupštinskom zasedanju sledeće nedelje.\nPostrojenje u Juti okruženo je sigurnosnim ogradama, psima čuvarima i sigurnosnim kamerama, i opremljeno biometrijskim sistemom identifikacije. Dva izvora kažu da lokacija ovog postrojenja nije slučajnost. U Juti živi najveći broj mormona na svetu. Ova izrazito patriotska verska zajednica šalje svoje mlade članove svuda po svetu kao misionare – a mnogi su kasnije regrutovani u Nacionalnu gardu Jute, u čijoj 300. vojno-obaveštajnoj brigadi služi 1.600 lingvista. NSA ima pristup ovim lingvistima u svako doba, a jedan insajder veruje da se oni koriste za „analizu međunarodnih telekomunikacija“.\nU tajnom dokumentu, špijunski program NSA naziva se Prism (Prizma). Prizma je takođe oblik koji reflektuje svetlost u optičkim kablovima – dakle kablovima koji čine osnovu svetskog internet saobraćaja. Ovaj dokument, odobren za interne prezentacije u NSA, pokazuje da podaci koji putuju iz Evrope u Aziju, pacifički region ili Južnu Ameriku, često prolaze kroz servere u SAD. „Telefonski poziv praćenog lica, njegova elektronska pošta ili poruka na četu proći će najjeftinijim, a ne fizički najdirektnijim putem“, navodi se u dokumentu.\nBušova administracija je legalizovala ovu novu dimenziju državnog špijuniranja, ali je Obamina administracija obnovila taj zakon u decembru 2012. Ovaj zakon omogućava, na primer, nadgledanje svih korisnika Googlea koji žive izvan SAD, kao i komunikacije između američkih građana i ljudi u drugim zemljama.\nDokument takođe otkriva da pomoću programa kao što je Prism, NSA reinterpretira pravni osnov za svoje delovanje u jednom ključnom aspektu. Decenijama su bezbednosnim službama bili neophodni nalozi specijalnog suda sa preciznim specifikacijama o osumnjičenom, ukoliko su na primer želele da nadgledaju neki nalog elektronske pošte. Sada je dovoljno da NSA ima uverljive dokaze da to lice ili živi u inostranstvu ili da komunicira sa nekim ko živi izvan SAD. Ovim se proširuje krug potencijalnih osumnjičenih, preskaču se birokratske prepreke i snižava se nivo međusobne kontrole, čime se olakšava i ubrzava prikupljanje podataka o još većem broju ljudi.\nMogućnosti NSA za prikupljanje podataka daleko nadilaze okvir američkih internet servera. Ova agencija takođe vrši prismotru širom planete, na primer pomoću satelita. Pritom je instalirala moćne antene u raznim zemljama, koje presreću razgovore vođene preko mobilnih telefona. Nijedna država nikada nije sakupljala podatke u tom obimu.\nNSA je koristan partner nemačkih vlasti. Dirktor NSA, general Kit Aleksander, redovno prima delegacije iz Nemačke u svom štabu u Fort Midu. Ovi sastanci su obično konstruktivni, delimično zato što su odnosi jasni: NSA skoro uvek zna mnogo više, dok se Nemci ponašaju kao njeni asistenti. Nemačka obaveštajna služba BND sprovodi razne tajne operacije u saradnji sa NSA, od kojih se većina odnosi na masovno prikupljanje podataka. Nemačke vlasti su takođe pomagale ovoj američkoj bezbednosnoj agenciji, naročito u kriznim regionima.\nŠto se tiče NSA, ona redovno sa nemačkim bezbednosnim službama deli svoja saznanja o osumnjičenima. Plan o postavljanju bombe islamističke terorističke ćelije u Nemačkoj, takozvane grupe Zauerland, otkriven je 2007. tako što je NSA presretnute mejlove i telefonske razgovore prosledila nemačkim kolegama.\nPrema bivšem službeniku NSA Biniju, američki programi su korišćeni i u Nemačkoj, iako jedan bivši visoki nemački bezbednjak kaže da nemačke vlasti nisu učestvovale u programu Prism.\nSada je jasno da su višegodišnje sumnje eksperata bile opravdane – da NSA nadgleda svaku vrstu eletronske komunikacije širom planete. Postavlja se jedno važno pitanje: kako jedna bezbednosna agencija, čak i kada je toliko velika kao NSA sa 40.000 zaposlenih, može smisleno da radi sa takvim okeanom informacija?\nOdgovor na ovo pitanje krije se u pojavi o kojoj poslovna zajednica trenutno dosta razgovara, a koja se naziva „big data“. Zahvaljujući novim tehnologijama obrade podataka, sada je moguće povezati potpuno različite oblike informacija i analizirati ih automatski.\nJedan od retkih uvida u to šta bezbednosne agencije mogu da urade pomoću ovog pristupa pružio je prošle godine Dejvid Patreus. Taj novi vid analize podataka podrazumeva otkrivanje „veza koje nisu očigledne“, kako je u to vreme novi direktor CIA-e objasnio na jednoj konferenciji. U to spada, na primer, „pronalaženje veza između ove kupovine, onog telefonskog poziva, mutnog video snimka, carinske i imigracione informacije.“\nCilj je, prema Patreusu, da veliki podaci „dovedu do automatskog otkrivanja, umesto da se oslanjamo na to da će pravi analitičar postaviti pravo pitanje“. Algoritmi automatski pronalaze veze u amorfnom moru podataka koje pročešljavaju. „CIA i naši partneri iz bezbednosne zajednice moraju znati da plivaju u okeanu „velikih podataka“. Moramo da budemo prvorazredni plivači – zapravo, najbolji“, nastavio je direktor CIA-e.\nZnačaj „big data“ analize za američke obaveštajne agencije može se videti iz novca koji NSA i CIA u nju ulažu. Ona ne samo što obuhvata višemilionske ugovore sa firmama specijalizovanim za dubinsku analizu podataka, nego CIA pritom direktno investira, kroz svoju kompaniju In-Q-Tel, u nekoliko „big data“ startap kompanija.\nPoenta je da se ljudi i njihovo ponašanje učine predvidljivim. Istraživački projekti NSA usmereni su na predviđanje, na osnovu telefonskih podataka i postova na Twitteru i Facebooku, kada će se dogoditi pobuna, društveni protest ili drugi događaj. Ova agencija takođe istražuje nove metode analize sigurnosnih video snimaka u nadi da će prepoznati sumnjivo ponašanje pre nego što se napad izvrši.\nGas Hant, glavni tehnološki direktor CIA, u martu je direktno priznao: „U suštini, mi pokušavamo da sakupimo sve i da to večno sačuvamo“. Hant je objasnio na šta tačno misli kad kaže „sve“: „Vrlo smo blizu toga da možemo da prikupimo sve ljudski generisane informacije“, rekao je on.\nOvu izjavu je teško pomiriti sa četvrtim amandmanom američkog ustava, koji garantuje pravo na privatnost. Verovatno je Hant zato dodao, skoro izvinjavajućim glasom: „Tehnologija napreduje brže nego što država ili zakon mogu da je prate.“\nMarcel Rosenbach, Holger Stark, Jonathan Stock, Spiegel, 10.06.2013.\nSa nemačkog prevela Ella Ornstein


Izvor: RTS, 02.Dec.2020, 08:15\nU nastavku petog kola Lige šampiona, večeras se igra preostalih osam mečeva u grupama E, F, G i H. Fudbaleri Mančester junajteda domaćini su PSŽ-u u duelu koji će odlučivati o prvom mestu u grupi H, a možda i o opstanku Parižana u elitnom takmičenju. Utakmicu Mančester junajteda i PSŽ-a možete pratiti u direktnom prenosu na Prvom programu RTS-a. Strim je na RTS Planeti (samo za korisnike iz Srbije), >> Pročitaj celu vest na sajtu RTS << a tok meča i promene rezultata možete pratiti i na našem portalu.\nIako u večerašnji meč ulazi sa znatno oslabljenim sastavom zbog brojnih povreda prvotimaca, PSŽ ne sme da izgubi kako ne bi doveo u pitanje plasman u osminu finala Lige šampiona.\nNa tabeli grupe H, Junajted je prvi sa devet bodova, a PSŽ i Lajpcig imaju po šest, što dodatno komplikuje borbu za plasman u osminu finala.\nAko Lajpcig pobedi Bašakšehir, a PSŽ izgubi u Mančesteru, vicešampion Evrope bi praktično ispao već u grupnoj fazi.\nBašakšehir i Lajpcig igraju od 18.55, a utakmica Mančester junajteda i PSŽ-a počinje u 21.00 uz direktan prenosu na Prvom programu RTS-a.\nStrim je na RTS Planeti (samo za korisnike iz Srbije), a tok meča i promene rezultata možete pratiti i na našem portalu.\nLiga šampiona peto kolo:\nKrasnodar – Ren (18.55)\nSevilja – Čelsi (21.00)\nTabela: Čelsi 10, Sevilja 10, Krasnodar 1, Ren 1\nKlub Briž – Zenit (21.00)\nBorusija Dortmund – Lacio (21.00)\nTabela: Borusija Dortmund 9, Lacio 8, Klub Briž 4, Zenit 1\nJuventus – Dinamo Kijev (21.00)\nFerencvaroš – Barselona (21.00)\nTabela: Barselona 12, Juventus 9, Dinamo Kijev 1, Ferencvaroš 1\nIstanbul Bašakšehir – Lajpcig (18.55)\nMančester junajted – PSŽ (21.00)\nTabela: Mančester junajted 9, PSŽ 6, Lajpcig 6, Istanbul Bašakšehir 3\nPSŽ srušio Junajted, "poker" Žirua u Sevilji, ludnica u Istanbulu\nPrštalo je sve od golova u večerašnjim mečevima 5. kola Lige šampiona. Odlično je počelo duelom Bašahšehira i Lajpciga na kome smo videli sedam pogodaka. Potvrdila se ona stara "ako se po jutru dan poznaje"....Duel u Mančesteru bio je derbi dana, sastali su se Mančester junajted i Čelsi,...